Enme kujjaku kuh kurumun dhuru kurumakee jeeluthakehge rakkaatherikan kashavaru kohdhinun: Imran - AO News\nއެންމެ ކުއްޖަކު ރިހެބިލިޓޭޓުކޮށް، ކުށް ކުރުމުން ދުރުކުރަމަކީ، ޖީލުތަކެއްގެ ރައްކާތެރިކަން ކަށަވަރުކުރުން ކަމަށް، މިނިސްޓަރ އޮފް ހޯމް އެފެއާޒް އިމްރާން ޢަބްދުﷲ ވިދާޅުވެއްޖެއެވެ.\nމިނިސްޓަރ އިމްރާން މިހެން ވިދާޅުވެފައިވަނީ، ކުޑަކުދިންގެ ޢަދުލުގެ ނިޒާމުގެ ތެރެއިން ފަންނީ އެހީތެރިކަން ބޭނުންވާ ދާއިރާތައް ދެނެގަތުމަށް ކުރި ދިރާސާ (ޓެކްނިކަލް އެސިސްޓަންސް ނީޑްސް އެސެސްމެންޓް އިން ދި އޭރިއާ އޮފް ޖުވެނައިލް ޖަސްޓިސް ފޯ ޗިލްޑްރަން)ގެ ހޯދުންތައް ހުށަހެޅުމަށް ބޭއްވި ވަރޗުއަލް ބައްދަލުވުމަށް ފޮނުއްވި ސްޓޭޓްމަންޓްގައެވެ. މިނިސްޓަރގެ ފަރާތުން ސްޓޭޓްމަންޓް ހުށަހެޅުއްވީ މިނިސްޓަރ އޮފް ސްޓޭޓް ފޮރ ހޯމްއެފެއާޒް އަލީ ނަޛީރެވެ.\nމިއަދުގެ މި ބައްދަލުވުމުގައި. ކުޑަކުދިންގެ އަދުލުގެ ނިޒާމްގެ ދާއިރާގައި މަސައްކަތްކުރައްވާ 40 އަށްވުރެ ގިނަ ބޭފުޅުން ބައިވެރިވެއެވެ.\nހޯމް މިނިސްޓަރހޯމް މިނިސްޓަރ ޝެއިޚް އިމްރާން އަބްދުﷲހޯމް މިނިސްޓްރީ


SunOnline: Ballon d'Or ge aahugai Kante nujehey, amaazu hury Euro ah\nބެލަންޑިއޯގެ އާހުގައި ކަންޓޭ ނުޖެހޭ، އަމާޒު ހުރީ ޔޫރޯއަށް\nޢަބްދުﷲ އައިމަން 07 Jun 2021, 12:39\nޗެލްސީއާ އެކު ކަންޓޭ ޗެމްޕިއަންސް ލީގުގެ ތަށި އުފުލާލަނީ --- ފޮޓޯ//ޔޫއެފާ\nއަހަރުގެ މޮޅު ކުޅުންތެރިޔާއަށް ދޭ ބެލަންޑިއޯގެ އާހުގައި ނުޖެހޭ ކަމަށާއި، މިވަގުތު ހުރިހާ އަމާޒެއް އޮތީ ކުރިއަށް އޮތް ޔޫރޯ ފުޓުބޯޅަ މުބާރާތަށް ކަމަށް ފްރާންސްއާއި ޗެލްސީގެ މިޑްފީލްޑަރު އެންގޯލޯ ކަންޓޭ ބުނެފި އެވެ.\nނިމިގެން ދިޔަ ކްލަބް ފުޓުބޯޅަ ސީޒަނުގައި އެންމެ ބޮޑު ޝަރަފެއް ހޯދި ޗެލްސީގެ ކާމިޔާބީގެ މުހިއްމު ދައުރެއް އަދާކުރި ކަންޓޭ ވަނީ ޗެމްޕިއަންސް ލީގުގެ ފައިނަލާއި، ދެ ސެމީ ފައިނަލުގެ މޮޅު ކުޅުންތެރިޔާގެ މަގާމު ހޯދައިފަ އެވެ. އަދި ޗެލްސީން އިނގިރޭސި ޕްރިމިއާ ލީގުގެ ގަދަ ހަތަރެއްގެ ޖާގަ ހޯދަން ކުރި މަސައްކަތުގައި ވެސް މުހިއްމު ދައުރެއް އަދާކުރި ކަންޓޭއަށް ގިނަބަޔަކު މިފަހުން ވަނީ ބޮޑު ތައުރީފެއް ކޮށްފަ އެވެ.\nއެގޮތުން ފްރާންސްގެ ޓީމް މޭޓް ޕޯލް ޕޮގްބާ ވެސް ވަނީ އަހަރުގެ މޮޅު ކުޅުންތެރިޔާގެ މަގާމަށް ކަންޓޭ ވާދަކުރަން ޖެހޭ ކަމަށް ބުނެފަ އެވެ. އަދި އޭނާގެ ފުލް ސަޕޯޓް އެކަމުގައި ކަންޓޭއަށް އޮތްކަން ފާހަގަކޮށް ޕޮގްބާ ބުނީ ކަންޓޭ އޭނާގެ މުހިއްމުކަން ފުރިހަމައަށް ސާބިތުކޮށްދީފައިވާ ކަމަށެވެ.\nއެހެން ނަމަވެސް ލަދުރަކި ކުޅުންތެރިއެއްގެ ގޮތުގައި ގިނަ ބަޔަކު ފާހަގަ ކުރާ ކަންޓޭ ބުނީ މޮޅު ކުޅުންތެރިޔާގެ ވާހަކަ ދައްކަން ބޭނުން ނުވާ ކަމަށެވެ. އަދި މިވަގުތު އެންމެ މުހިއްމު ކަމަކީ ކުރިއަށް އޮތް ޔޯރޯއަށް ވިސްނުން ކަމަށާއި، މޮޅު ކުޅުންތެރިޔާގެ ވާހަކ ދައްކާނީ އެ ފަހުން ކަމަށެވެ.\n"މި އަޑުއިވޭ ވާހަކަތަކުން [ބެލަންޑިއޯގެ ވާހަކަ] ހިތްހަމަ ޖެހުން ލިބޭ. އެކަމަކު އަހަރެން އަބަދު ވެސް ބަލަނީ ދަނޑުމަތީގައި އެންމެ ރަނގަޅު ކުޅުމެއް ދެއްކޭތޯ. އެކަމަކުގެ ސަބަބުން އިތުރު ބަޔަކަށް ހިތްހަމަ ޖެހުން ލިބުމަކީ އުފާކުރާ ކަމެއް." ކަންޓޭ ބުންޏެވެ.\n"އަދި ބާކީ ހަވަރަކަށް މަސް އެބައޮތް. ބައިވަރު މުބާރާތްތައް ވެސް އަދި އެބަހުރި. އަދި ތަންކޮޅެއް އަވަސް ކަންނޭންގެ ބެލަންޑިއޯގެ ވާހަކަ ދައްކަން."\nދުނިޔޭގެ މޮޅު ކުޅުންތެރިޔާގެ މަގާމު އެންމެ ފަހުން ހޯދި ފްރާންސް ކުޅުންތެރިއަކީ ރެއާލްގެ ކޯޗުކަމުން މިފަހުން ވަކިވި ޒައިނުއްދީން ޒިދާން އެވެ. ޒިދާން އެ މަގާމު ހޯދީ 1998 ވަނަ އަހަރު އެވެ.


SunOnline: Libunee Haggu Award eh kamah gaboolu kuran: Maju\nލިބުނީ ހައްގު އެވޯޑެއް ކަމަށް ގަބޫލު ކުރަން: މަޖޫ\nއައިމިނަތު ލުބާ 25 Jan 2018, 08:37\nއެންމެ މޮޅު ބަތަލާގެ އެވޯޑު ހޯދި މަރިޔަމް މަޖުދާ (މަޖޫ)---\nއަށް ވަނަ ދިވެހި ފިލްމު އެވޯޑްސްގައި އެންމެ މޮޅު އަންހެން ބަތަލާގެ މަގާމް ލިބުނު މަރިޔަމް މަޖުދާ (މަޖޫ)އަށް ލިބުނީ ހައްގު އެވޯޑެއް ކަމަށް އޭނާ ބުނެފިއެވެ.\nމަޖޫ ސަން އަށް ބުނީ އޭނާއަށް ލިބުނީ ހައްގު އެވޯޑެއް ކަމަށް ގަބޫލު ކުރާކަމަށެވެ. އަދި ފިލްމު "ވާށޭ މަށާ އެކީ"އަށް ވެސް ލިބުނީ ހައްގު އެވޯޑް ތަކެއް ކަމަށް ގަބޫލުކުރާކަމަށް ބަތަލާ ބުންޏެވެ.\n"މަޖޫ ގަބޫލު ކުރަން ލިބުނީ ހައްގު އެވޯޑެއް ކަމަށް. ޖަޖުން ނިންމީ އެންމެ ރަނގަޅަށް ކަމަށް ގަބޫލު ކުރަން. ޖަޖުން ވަރަށް ރަނގަޅަށް ފިލްމުތައް ބަލައި ރަނގަޅު ނިންމުމެއް ނިންމާފައި އެއޮތީ. ހައްގު ނޫން އެވޯޑެއް ކަމަށް ގަބޫލެއް ނުކުރަން،" މަޖޫ ބުންޏެވެ.\nއެންމެ މޮޅު ބަތަލާގެ މަގާމް ލިބުނު މަރިޔަމް މަޖުދާ (މަޖޫ)---\n"ވާށޭ މަށާ އެކީ"އިން މަޖޫއަށް އެންމެ މޮޅު ބަތަލާގެ މަގާމު ލިބުނުއިރު އެ ފިލްމަށް ވަނީ މުޅި ޖުމްލަ ނުވަ އެވޯޑް ލިބިފައެވެ. އެއާއެކު އެ ފިލްމު ވެގެން ގޮސްފައިވަނީ އަށް ވަނަ ދިވެހި ފިލްމު އެވޯޑްސްގެ އެންމެ ކާމިޔާބު ފިލްމަށެވެ.\nއެވޯޑް ހަފްލާގެ ނޮމިނޭޝަންތައް އިއުލާން ކުރި ހިސާބުން ފެށިގެން ބައެއް ތަރިން ވަނީ ނޮމިނޭޝަން ތަކާ މެދު ނުރުހުން ފާޅުކޮށްފައެވެ. އެވޯޑް ހަފްލާ ކުރިއަށް ދިޔަ ގޮތާ ބެހޭ ގޮތުން ސަން އިން ސުވާލުކުރުމުން ފިލްމީ ދާއިރާގެ އެންމެ ކާމިޔާބު އެއް ޑައިރެކްޓަރު އަދި ޕްރޮޑިއުސަރު ފާތިމަތު ނަހުލާ ބުނީ އެވޯޑު ހަފްލާގައި އެވޯޑުތައް ދިން އިރު އެއީ "ސަޕްރައިޒަކަށް ނުވި" ކަމަށެވެ. ނޮމިނޭޝަންތައް އިއުލާނު ކުރި ހިސާބުން ދެން ވާނެ ގޮތް އެނގުނު ކަމަށް ނަހުލާ ބުންޏެވެ.\nހާއްސަކޮށް އޭނާގެ ފިލްމު "4426" އަށް ކުރި މަސައްކަތްތަކާ ބަލާފައި މުހިއްމު އެއްވެސް އެވޯޑަކަށް ފިލްމު ނޮމިނޭޓު ވެފައި ނުވާތީ އޭނާ ވަނީ އެވޯޑުގެ ޖަޖުންގެ "ނަޒާހަތްތެރިކަމާމެދު" ވެސް ސުވާލު އުފައްދައިފައެވެ.\n"ވާށޭ މަށާ އެކީ" އަށް ވަނީ ޖުމްލަ ނުވަ އެވޯޑް ލިބިފައި----\nއެވޯޑްތަކާ މެދު ހިތްހަމަ ނުޖެހޭ ބައެއް ތަރިން ތިބި ނަމަވެސް ބައެއް ތަރިން ބުނީ އެވޯޑްތައް ހައްގު ވާން ޖެހޭ މީހުންނަށް އެވޯޑް ހައްގުވެފައިވާ ކަމަށެވެ.


Raees Yameen Akee Raajjeyge Dhevana Boduthakurufaanu: Saleem - Vaguthu\nކުރީގެ ރައީސް އަބްދުﷲ ޔާމީނާއި މެމްބަރު ސަލީމް.\nކުރީގެ ރައީސް އަބްދުﷲ ޔާމީން އަބްދުލްގައްޔޫމަކީ ރާއްޖޭގެ ދެވަނަ ބޮޑުތަކުރުފާނު ކަމަށް ރައްޔިތުންގެ މަޖިލީހުގެ މައިނޯރިޓީ ލީޑަރު އަދި އޭދަފުށި ދާއިރާގެ ޕީޕީއެމްގެ މެންބަރު އަހްމަދު ސަލީމް ރޭ ވިދާޅުވެއްޖެއެވެ.\nސަލީމް އެގޮތަށް ވިދާޅުވީ "އިންސާފު ހޯދަން" ގެ ނަމުގައި އިދިކޮޅު ޕީޕީއެމް/ޕީއެންސީ ކޯލިޝަނުން އިސް ނަގައިގެން އިއްޔެ ބޭއްވި މުޒާހަރާގައި ޔާމީން ބައިވެރިވެ ވަޑައިގެންނެވުމުން އެ މައްސަލަ ބޮޑުވެފައިވާ ދަނޑިވަޅެއްގައެވެ. މި މުޒާހަރާގެ ވަކި ހިސާބަކުން ޔާމީން ދިރިއުޅުއްވާ ގެކޮޅުގައި ހުންނަވައިގެން މުޒާހަރާގައި ބައިވެރިވެވަޑައިގެންނެވި އިރު، އެމަނިކުފާނުގެ އަތްޕުޅުގައި ދިވެހި ދިދައަކާއި ޕީޕީއެމް ދިދައެއް ވެސް އޮތެވެ.\nސަލީމް ކުރެއްވި ޓްވީޓެއްގައި ވިދާޅުވީ ޔާމީން އިއްޔެ ދެެއްކެވީ ދިވެހި ގައުމާއި ރައްޔިތުންގެ ހައްގުގައި ގުރުބާން ވާން ތައްޔާރަށް ހުންނެވި ކަމުގެ ރީތި މިސާލެއް ކަމަށެވެ.\n"ރައީސް ޔާމީނަކީ ރާއްޖޭގެ ދެވަނަ ބޮޑުތަކުރުފާނު" ސަލީމް ވިދާޅުވިއެވެ.\nއިދިކޮޅު ކޯލިޝަނުން ފުރަތަމަ ނިންމާފައި އޮތީ މާލޭގެ ބޮޑެތި މަގުތަކުގައި ހިނގާލުން ކުރިއަށް ގެންދާށެވެ. ނަމަވެސް ފުލުހުން އެކަމަށް ހުރަސް އެޅުމުން ފަހުން އިދިކޮޅު ކޯލިޝަނުގެ ސަޕޯޓަރުން ވަނީ ޔާމީން ދިރިއުޅުއްވާ ގެކޮޅު ކައިރި އަށް އެއްވެފައެވެ.\nމީގެކުރިން ފެނުނު މަންޒަރުތަކަށް ބަލާ އިރު، އިދިކޮޅު ކޯލިޝަނުން މުޒާހަރާއެއް ބާއްވާކަން އިއުލާން ކުރުމުން، މުޒާހަރާ ފެށުމުގެ ގަޑިއިރެއްހާ އިރު ކުރިން ފުލުހުން ޕީޕީއެމް އޮފީސް ހިމެނޭ ސަރަހައްދު ބަންދުކޮށްލައެވެ. އަދި ސަޕޯޓަރުން އެ ސަރަހައްދަށް ޖަމާވާން ފުރުސަތު ނުދެއެވެ.\nއެއާ ހިލާފަށް ފުލުހުން އިއްޔެގެ މުޒާހަރާ ބާއްވަން ފުރުސަތު ދިން ނަމަވެސް، މަގުތަކަށް ނުކުމެ މުޒާހަރާ ކުރަން ފުރުސަތު ދީފައެއް ނުވެއެވެ.\nޔާމީން އެ މުޒާހަރާގައި ބައިވެރިވެ ވަޑައިގެންނެވުމުން ކޮމިޝަނާ އޮފް ޕްރިޒަންސް އަހުމަދު މުހައްމަދު ފުޅު ވިދާޅުވީ ޔާމީން އަމަލުކުރެއްވީ ގޭ ބަންދުކޮށްފައިވާ އިގްރާރާ ޚިލާފަށް ކަމަށާއި އެހެންކަމުން މި މައްސަލަ ބަލާ، ފިޔަވަޅު އަޅާނެ ކަމަށެވެ.\nމަނީ ލޯންޑްރިން ކުށުގައި ފަސް އަހަރުގެ ޖަލު ހުކުމެއް ތަންފީޒު ކުރައްވަމުން ގެންދަވާ ޔާމީން މިދިޔަ އޭޕްރީލް މަހުގެ 29 ވަނަ ދުވަހު ވަނީ ގޭ ބަންދަށް ބަދަލުކޮށްފައެވެ. ޔާމީން ގޭ ބަންދަށް ބަދަލުކުރެއްވީ މާފުށީ ޖަލުގައި ކޮވިޑް-19 ގެ ހާލަތު ގޯސްވުމާ ގުޅިގެންނެވެ.\nސެޕްޓެމްބަރު 11, 2021 10:35\nބޮޑުތަކުރުފާނޭ ކަތުރޭ ނުކިޔާ ބިންތައްއަތުލާނެ މިފަހަރު 🤗\nސެޕްޓެމްބަރު 11, 2021 11:54\nބޮޑު ތަކުރުފާނުވެރިކަމުގަ އިދިކޮޅު ސިޔާސީ ހުރިހާ ލީޑަރުން ޖަލަށްލާ ޤައުމު ދަވާލާދީމަ ރައްޔިތުން ނިކުމެ ބޭރެއް ނުކުރޭ..\nއަހުމަދު މުހައްމަދު ފުޅު ކަލޭ ފިޔަވަޅުއަޅާ އެކަމަކު ކަލެޔަށް ފިޔަވަޅުއަޅަން އޮތީ މަދުދުވަސްކޮޅެއް ، ﷲ އިރާދަކުރެއްވިއްޔާ 2023 ނޮވެމްބަރ 11 ގެ ފަހުން ލަފުގަ ހިފާ ހޫރާލާނަން ...\nސެޕްޓެމްބަރު 11, 2021 13:41\nމޮޔަފުޅުވީތޯ ވަގުންނަށް ވެރި ކަމެއް ނުދޭނެ ރައްޔިތުންނެއް.\nސެޕްޓެމްބަރު 11, 2021 10:52\nސަލީމްބެ ބުނަންތަވާހަކައެއް.. ފުރަތަމަބޮޑުތަކުރުފާނަކީ އެހާވަގުމީހެއްނޫން\nސެޕްޓެމްބަރު 11, 2021 10:54\nރައީސް ޔާމީނަކީ ހިއްވަރުގަދަ ލީޑަރެއް ، ދިވެހިންޓަކާ އެމަނިކުފާނު ގުރުބާންވާނެ ، ކަރެކުސަނުން އަޅާ ފިޔަވަޅެއް އަޅައަޅަ ތިބޭ ކަހެރުވަކެކޭ ވެސް ހީނުވޭ ...\nސެޕްޓެމްބަރު 11, 2021 13:42\nޜައީސް ޔާމީނޭ.. އެއީ ޖަލުޔާމީނު\nސެޕްޓެމްބަރު 11, 2021 12:06\nއެކަމަކު ތިމީހަކީ ބޮޑުތަކުރުފާނުގާތުން ސަލާމަތްވެގެން އަނދަރިއަނދިރިންގާތަށް ދާއުޅުނުމީހެއް. ހުރި ނުބައިކަން ބަލާބަލަ.\nސެޕްޓެމްބަރު 11, 2021 12:08\n2ވަނަ ބޮޑު ވަގު\nސެޕްޓެމްބަރު 11, 2021 12:22\nކީއްވެތޯ ގައުމު ދަވާލި މީހެކޭ ނުކިޔަނީ\nސެޕްޓެމްބަރު 11, 2021 12:41\nބަލަ ޔާމީނު ކަމަކަށް އެއްބަސްވެގެން ހުރިއްޔާ އަހުމަދު މުހައްމަދުފުޅާ ސުވާލު ކުރެވޭނެ. އަހުމަދު މުހައްމަދުފުޅު ކަމެއް އޭނަގެ ވަޒީފާ އަދާކުރުމަކީ. އަހުމަދު މުހައްމަދުފުޅެއް ނޫން ޔާމީނަށް ހުކުމް ކުރީ. ނުބައިކޮށް ހުކުމް ކުރިޔަސް އަހުމަދު މުހައްމަދުފުޅު ޖެހޭނީ ތަންފީޒު ކުރަން. ކަލޭ މުސްލިމަކަށްވެހުރެ މާ ރަނގަޅު ވާނެ މާފަށް އެދުނިއްޔާ.\nސެޕްޓެމްބަރު 11, 2021 12:42\nބޮޑު ތަކުރުފާނު ނަމާދު ވަގުތު ވިޔަފާރިއެއްވެސް ނުކުރާނެ\nސެޕްޓެމްބަރު 11, 2021 13:24\nބޮދުތަކުރުފާނު؟؟؟ ސަލީމު ތީވެސް ތަކުރެއް ދެންއިނީ މަހާރެހެންދި ކުރަނީ އެހެންކަމެއް ؟؟؟؟ ގައުމައް އުފަންވި އަބުތާލުންގެ އަގު ވެއްޔާމޮޑެލަން ބޭނުންވަނީތޯ: ދިދަވަގު\nސެޕްޓެމްބަރު 11, 2021 13:35\nބޮޑުތަ ކުރުފާނު ހަމައެހާވަރަށް ވައް ކަން ކަން ކުރިތޯ. ސަލީމުވެސް މިހާރު މޮޔަގޮވަން ފެށީތާ.އެހެންތާވާނީ އެ ކުގައި ކުރި އިންޖީނުތަ ކުގެ ވިޔަފާރިތިން ހަނދާން އާވީމަވާގޮތްދޯ.\nސެޕްޓެމްބަރު 11, 2021 13:58\nއާއެއީ ހަމަބޮޑު ވަގެއް\nސެޕްޓެމްބަރު 11, 2021 14:59\nސަލީމު ބޮޑުތަކުރުފާނަކީ ވައްކަންކުރި ބޭފުޅެއްނޫން އަދި ޖައްބާރު އަނިޔާވެރިއެއްވެސް ނޫން.\nސެޕްޓެމްބަރު 11, 2021 15:16\nއާން ބޮޑުތަކުރުފާނުދޯ ގައުމުގެ ބައިތުލްމާލު ދަވާލީ، ލަދެއް ހަޔާތެއް ނެތް ވާހަކަ ދައްކަފާނެ\nސެޕްޓެމްބަރު 11, 2021 15:31\nކަލޭގެ ވިޔަފާރި ބަގުރޫޓް ކޮށްލަން ފޫގެޅީވެސް ޔާމީނު ! އެކަމާ ގަތްބިރުން ތިހިރީ ދެވަނަ ތަކުރުފާނަށް ސައިކުރާކަށްކާ ދޭން ނިކުމެ ދޯ ؟ ވާ ވާ .......\nސެޕްޓެމްބަރު 11, 2021 16:04\nވައްކަން ކުރާމީހުން ނައް ސަލީމު ކިޔަނީ ބޮޑު ތަކުރުފާނު\nސެޕްޓެމްބަރު 11, 2021 16:14\nބޮޑު ތަކުރުފާނަކީ ވަގެއްކަމަށް ކަޑައަޅާ އެއްވެސް ކޯޓަކުން ހުކުމް ކުރިކަމެއް އެގިފައެއް ނެތް. އެހެންވީމަ އެތަކުރުފާނަާ ހުކުމެއް ތަންފީޒް ކުރަމުންދާ މީހަކާ އެއްވަރު ކުރުމަކީ ކުރެވޭނެ ކަމެއްނޫން.\nސެޕްޓެމްބަރު 11, 2021 16:36\nބޮޑުތަކުރުފާނުގެ ރަސް ކަމުގައި އިނދިކޮޅު ބައެއް ނެތުމުން ޖަލަށްލާނެ ބަޔަކު ނެތިފަ އޮތަސް ގައިމު ވަގަށް ކާނެ އެއްޗެހި ހުންނާނެ. އެކަމަކު އެތަކުރުފާނު ވައްކަންކުރިއޭ އޮޅިގެންވެސް މީހަކު ބުނީތީއެއް ނާހަން.\nސެޕްޓެމްބަރު 11, 2021 17:28\nފުރަތަމަ ބޮޑު ވަގު\nސެޕްޓެމްބަރު 11, 2021 21:02\nމިއީ ވ.ނަޤާބިލްކަމެއް ބްލައިންޑް ސަނާ ދެއްނެވުން ތިޔަކަހަލަ މިހުން ވެރިޔެއްކައިރީ ގިނަވެއްޖެނަމަ އެވެރިޔެއްގެ ޑިށިޝަންމެކިން ކްލައުޑްވާނެ...


ފުރަތަމަ ފެންނަ އިރު ދޭ މެސެޖް – ޙެޔޮބަސް\nBy ޢަބްދއްރަޙީމް މުޙައްމަދު / ނ.ޅޮހި\nJan 29, 2013 1025 views0\nދެބެން ކައިވެނިކޮށްގެން ދިރިއުޅުން ކުރިޔަށް ދަނީއެވެ. މިދެބެންގެ ދިރިއުޅުން ވަކި ހިސާބަކަށް ދިޔަތަނުން އެކަކުގެ ހަޔާތުގައި މައްސަލަ ޖެހެންފަށައިފިއެވެ. އަނބިމީހާ ފިރިމީހާގެ ބަސްނާހައި ފިރިމީހާއަށް ހިތުހުރި ގޮތެއް ހަދަން ފަށައިފިއެވެ. މިކަމުގެ ސަބަބުން މީނާއަށް ވަރަށް ބޮލަށް އުނދަގޫވާން ފަށައިފިއެވެ.\nއަދި އެންމެ ކަންތައް ބޮޑުވީ ބޭބެ އެހާ އުފަލުގައި އުޅޭ އިރު މީނާގެ ދިރިއުޅުން މިހާ ހިތާމަވެރިކޮށް ދާތީއެވެ. ދެން ކޮންމެއަކަށްވެސް ބޭބެއާއި މިކަން މަސްވަރާކުރަން ނިންމައިފިއެވެ. ނަމަވެސް ވާހަކަދައްކާނެ ރަނގަޅު ފުރުސަތެއް ނުލިބިފައި ހުއްޓައި އެއްދުވަހަކު ބޭބެއާއި ރަނގަޅު ފުރުސަތެއްގައި ދިމާވެއްޖެއެވެ.\nކޮއްކޮ: ބޭބޭ ގާތުގައި ވަރަށް މުހިންމު ވާހަކައެއް ދައްކަން ވެފައި އެބައޮތް.\nބޭބެ: އާނ ބުނޭ އަނެއްކާ ކިހިނެއްވީ؟ ބައްޔެއްޖެހުނީތަ؟\nކޮއްކޮ ނޫނެކޭ ބުނުމަށްފަހު ވީގޮތް ކިޔައިދީފިއެވެ. ދެން ބޭބެގާތު ސުވާލު ކުރިއެވެ. އަނެއްކާ ބޭބެގެ ދިރިއުޅުން ތިހާ ކާމިޔާބީ ކޮން ކަމެއް ކުރީމަ ހެއްޔެވެ؟\nދެން ބޭބެކިޔައިދޭން ފެށިއެވެ. ތިމަންނާ މާބޮޑު ގޮތެއް ނަހަދަމެވެ.\nއިންރޭ ތިމަންނާ ކޮޓަރި އެނދު ދަށަށް ބޭއްވީ ބުޅަލެއް ލާފައެވެ. އަނބިމީހާ އާއި އެކު ނިދަން ވަން ގަޑީގައި ބުޅާ ގޮވާލި އަޑު އިވުމާއެކު ރުޅި ގަދަވެގެން ކަމަށް ހަދާފައި ކޮޓަރި އަލާމާރި ތެރޭގައި އޮތް ލަޓި ބުރިއެއް ނަގާފައި ބުޅާ ހޯދާ ފައި އަންހެން މީހާ ކުރިމަތީގައި މަރާލީއެވެ.\nމިހާރު އަނބިމީހާ އެހާ ކިޔަމަންތެރީ އެހެންވެގެންނެވެ. އަހަރެންނަކީ ފާޑު ފާޑު ކުރާނެ މީހެއް ނޫންކަން އަނބިމީހާ ފުރަތަމަރޭގައި އޮންނާނީ އަންގާލާފައެވެ. އެހެންވީމާ ދިރިއުޅުން ވެސް އެހާ ކާމިޔާބީއެހެންވެގެންނެވެ.މިއީ ޢަރަބި ބައެއް ރަށްފުށު ހިސާބުތަކުގައި މިހާރުވެސް ކުރެވެމުން އަންނަ ކަމެކެވެ. މިވާހަކައިން އިން ލިބޭ ޢިބުރަތަކީ ފުރަތަމަ ފެންނަ އިރު ދޭ މެސެޖުގެ ނުފޫޒުގަދަކަމެވެ. އެއްވެސް ހާލެއްގައި ކޮންމެހެން އެހެން ހަދަން ބާރުއަޅަނީއެއް ނޫނެވެ.\nއިނގިރޭސި ބަހުން ބުނާނަމަ ” ފަސްޓު އެކްސްޕުރެޝަން” އަކީ މިހާ ބާރުގަދަ އެއްޗެކެވެ. ކޮންމެ މީހެއްގެ ހިތުގައިވެސް އެއްޗަކާ މެދު ނުވަތަ މީހަކާ މެދު ނުވަތަ ތަނަކާ މެދު އޮންނަ އިހުސާސްތައް ބިނާވެފައި އޮންނާނީ އެމީހަކަށް ފުރަތަމަ ފެންނަ ގޮތެއްގެ މައްޗަށެވެ. ބައެއް މީހުން ޕަރސެންޓޭޖް އިންވެސް ކިޔާ އުޅެއެވެ. 80 ޕަސެންޓުކަމަށާއި އަދި 90 ޕަސެންޓު ކަމަށްވެސް ކިޔާއުޅެއެވެ.\nކޮންމެ ގޮތެއްވިޔަސް އަޅުގަނޑުމެން މިކަމާއި މެދު ވިސްނަން ޖެހޭނެއެވެ. ވަޒީފާ ބަސްދީގަތުމަކަށް ދިޔަކަމުގައިވިޔަސް، އަދި އަލަތު ކައިވެނި ކުރާ ރޭކަމުގައިވިޔަސް، ނުވަތަ މުހިންމު ބަޔަކާއި ފުރަތަމަ ބައްދަލު ކުރާ ކަމުގައި ވިނަމަވެސް ތިމާގެ އަގު ނުވަތަ ކުރިޔަށް އޮތް ތަނުގައި އެދެމެދުގައި އޮންނަ ގުޅުން ބިނާވުމުގެ އެންމެ ބޮޑު އެއް ސަބަބަކަށް ފުރަތަމަ ބައްދަލުވާ އިރު ދޭ މެސެޖް ވަރަށް މުހިންމެވެ. އެއީ ތިމާ ލައިގެން ހުރި ހެދުން ކަމުގައިވިޔަސް އަދި ތިމާގެ ބަހުރުވަ ކަމުގައިވިޔަސް މެއެވެ.\nކާމިޔާބު މީހަކަށް ތިބާ ބޭނުންވާން ބޭނުންނަމަ މިކަމާއި މެދު ފުންކޮށް ވިސްނާށެވެ. ހަޑި ހެދުމެއްގައި ހުރެ ދަތް ނޫގުޅާ އަނގައިން ވަސްދުވާ ހާލު އެހެން މީހުންނާއި ބައްދަލު ނުކުރާށެވެ. ތިބާއަކީ ސާފުތާހިރު މީހެއް ނަމަވެސް އެކަން ފެނުނު މީހާ ހިތުގައި އޮންނާނީ ތިބާ އަކީ ނުތާހިރު މީހެއްގެ ގޮތުގައި ކަމަށެވެ. އެއީ ފުރަތަމަ ފެނުން އޮންނާނީ ކޮންމެ މީހެއްގެ ހިތުގައިވެސް ބިންވަޅު ނެގިފައެވެ. އެބިންވަޅު ނެގޭ ގޮތް ބަދަލު ކުރުމަކީ ފަސޭހަކަމެއްވެސް ނޫނެވެ. ގިނަ ފަހަރަށް އޮންނާނީ ނާކާމިޔާބު ވެފައެވެ. މަސްތުވާ ތަކެތި ބޭނުންކުރާ މީހުން މުޖުތަމަޢަށް ރަނގަޅުވެގެން އައުމުންވެސް ބަލައިގަންނަން މީހުންނަށް ދަތިވަނީ މިކަމުގެ ސަބަބުންނެވެ. ކުރީގެ ހަނދާންތައް އެމީހުންގެ ހިތުގައި ބިންވަޅު ނެގިފައި ވާތީއެވެ.\nއަދި މީހަކާ ފުރަތަމަ ބައްދަލު ވާ އިރުގައި އަދި އެނޫން ވަގުތު ތަކުގައިވެސް ވީހާވެސް އޯގާތެރިކޮށް، ހިނިތުންވުމާއެކުގައި އަދި ރީތި ބަހުން މުޚާތަބު ކުރާށެވެ. އޭރުން އަނެއްމީހާގެ ހިތުގައި ތިމާގެ މައްޗަށް އޮންނަ ގަދަރުބޮޑުވެ އިޙުތިރާމްކުރާނެއެވެ. އަނެއްމީހާ ލަދުގަންނުވާ ނުލާށެވެ. އޭރުން އޭނާގެ ހިތުގައި އޮންނާނީ ނަފުރަތެވެ.\nއެކަމުގެ އެންމެ ބޮޑު ހެއްކަކީ މިސާލަކަށް ކުލާހަކަށް ކިޔަވައިދޭން އަންނަ މުދައްރިސެކެވެ. ފުރަތަމަ ދުވަހު މުދައްރިސު އަކީ ރަނގަޅު މުދައްރިސެއްކަން ނުވަތަ ގޯސް މުދައްރިސެއްކަން ވަގުތުން ދަރިވަރުން ކަނޑައަޅާނެއެވެ. މަދު ކުއްޖަކު ކަނޑަނޭޅި ކަމުގައިވިޔަސް ގިނަ ކުދިން ކަނޑައަޅާނެއެވެ. ހަމަ ކޮންމެ ދާއިރާއެއްގައިވެސް ކަންތައް އޮންނަ އުސޫލަކީ މިއީއެވެ.\nފުރަތަމަ ފެނުމަކީ ފުރަތަމަ ތިމާގެ ގޮތް އެހެން މީހުންނަށް ބަޔާންކޮށްދޭ މިންގަޑެވެ. އެކަން ހަނދާން ނައްތާ ނުލާށެވެ. އޭރުން މުޖުތަމައުގެ ތެރޭގައި ކާމިޔާބު މީހަކަށް ވުމަށް ތިމާއަށް ކޮށޭ މަގަކަށް އެކަން ވެގެން ދާނެއެވެ. ބަޔަކާއި ނުވަތަ މީހަކާއި މުޢާމަލާތް ކުރިކަމުގައިވިޔަސް މިގޮތް ބޭނުންކުރަން ހަނދާންކުރާށެވެ. އޭރުން ކުރިޔަށް އޮތްތަނުގައި އެގުޅުމަކީ ބަދަހި ގުޅުމަކަށް ވެގެން ދާނެއެވެ. އިނގިރޭސި މުހާވަރާއެއްގައި ބުނާފަދައިން ފުރަތަމަ ފެނުމަކީ ފުރަތަމަ ތަސައްވަރެވެ.\nނޯޓު: މަތީގައި އެވާ ވާހަކައަކީ މަދީނާ އިސްލާމިކް ޔުނިވަރސިޓީގައި ކިޔަވައިދެއްވާ އުސްތާޛެއް ކިޔައިދެއްވާފައިވާ ވާހަކައެކެވެ.


FARUVAA COLUMN: Thuthu dharifulhu reendhoo vanee keevve? | Mihaaru\nތުއްތު ކުދިން ރީނދޫވުމަކީ ބެލެނިވެރިިން އިންތިހާ އަށް ކަންބޮޑުވާ ކަމެއް.\n20 ޖުލައި 2017 - 08:08 8 comments\n"...މިހާރު އުފަންވާ ކޮންމެ ކުއްޖަކު މިވަނީ ރީނދޫ. ޑޮކްޓަރެއް ނެތި އަހަރެމެން ވިހޭއިރު ވެސް މިފަދަ ކަމަކާ ކުރިމައްޗެއް ނުވޭ. އޭރު ވެސް އަޒުމާ ގާތުގައި މަންމަ ބުނީމެންނު އެ ބޭސްތައް ނުކާށޭ. ރީނދޫ ނުވިއްޔާ ދެރައެއް ނު. ތިޔަކާ ދެބުރި ދެކުލައިގެ ބޭސްގުޅަވޭ ބޮޑު ހަސަނު ހޮޓަލުން ހަދާ ކަވާބެއް ވަރު" މާމަ ދަރިފުޅު ރީނދޫ ވުމުން މަރިޔަމްފުޅު އިނީ ރުޅިގަދަވެފަ އެވެ.\nއެއީ ތެދެއް ހެއްޔެވެ؟ ދަރިފުޅު ރީނދޫވަނީ މާބަނޑު ދުވަސްވަރު ބޭނުންކުރާ ބޭސްތަކުގެ ސަބަބުން ހެއްޔެވެ؟ މަރިޔަމްފުޅު އެބުނީ ކިހާވަރެއްގެ ހަގީގަތެއްބާ އެވެ؟ ދަރިފުޅު ރީނދޫވަނީ ކީއްވެ ހެއްޔެވެ؟ ރީނދޫ ވުމަކީ ކޮބައި ހެއްޔެވެ؟\nރީނދޫ ވުމަކީ ބިލިރުބިން ކިޔާ މާއްދާއެއް ހަށިގަނޑުގެ ތެރޭގައި ގިނަވުމުގެ ސަބަބުން މެދުވެރިވާ ހާލަތަށް ކިޔާ ނަމެކެވެ. މި ހާލަތު މެދުވެރިވުމުގައި ހަށިގަނޑަށް އޮކްސިން ފޯރުކޮށްދޭ ރަތް ސެލްގައިވާ އެންމެ މުހިއްމު ބަހާ ނުވަތަ ހިމަގޮލޮބިން ނަމަކަށް ކިޔާ ޕުރޮޓީން ވަރަށް މުހިއްމު ރޯލެއް އަދާކުރެ އެވެ. ތުއްތު ދަރިފުޅު އުފަންވާއިރު މި ދެންނެވި ޕުރޮޓީން ނުވަތަ ހިމަގުލޮބިންގެ މިންވަރު ހުންނަނީ ފުދޭވަރަކަށް މަތީގަ އެވެ. ސަބަބަކީ އުފަންވާއިރު ތޮބީއީ ގޮތުން އެތައް ބައިވަރު ރަތްސެލްތަކެއް ހަލާކުވާތީ އެވެ. އެހެނީ ތުއްތު ކުދީންގެ ރަތް ސެލްގެ އުމުރަކީ ގާތްގަނޑަކަށް އެންމެ 70 ދުވަހެވެ.\nރަތް ސެލްގެ އަޖަލު ހަމަވުމުން ހިމަގުލޮބިންގެ ވަޒީފާ ގެއްލި، ވަންނާނެ ގެދޮރު ވެސް ގެއްލިގެންދެ އެވެ. އަދި އެންމެ ފަހުން މެކްރޮފޭޖް ނަމަކަށް ކިޔުނު ސަލާމަތީ ބާރުތަކުގެ އަތްދަށުވެ ހަނގުރާމައިގެ އަސީރަކަށް ވެގެންދެ އެވެ. ދެން އެ އަށް ފަހު ހޭދަވާ "ތަހުގީގީ" މަރުހަލާތަކުގައި އެ އެއްޗަކުން ހިމަގުލޮބިންގެ ހަށިގަނޑު ފަރުމާކުރެވިފައިވާ އެކިއެކި ބައިތައް އުނިކުރެވެން ފަށަ އެވެ.\nމިގޮތުން ގުލޮބިން އާއި ދަގަނޑުގެ ބާވަތް ހިމަގުލޮބިންގެ ހަށިގަނޑުން ވަކިކުރެވި އެ ތަކެތި އަލުން ބޭނުންކުރުމަށްޓަކައި ކަމާބެހޭ ފަރާތްތަކުގެ ބެލުމުގެ ދަށަށް ގެންދެވެ އެވެ. އަދި ދެން ބާކީ ހުންނަ ބައި ބޭނުންކޮށްގެން ބިލިރުބިން އުފައްދާން ފަށަ އެވެ. ނަމަވެސް މިގޮތަށް އުފައްދާ ބިލިރުބިން އަކީ ފަސޭހައިން އޭގެ ބޭނުންކުރެވޭ ނުވަތަ ފެނަށް ގިރޭ ޒާތުގެ ބިލިރުބިންއަށް ނުވާތީވެ، ކޮންޖުގޭޓް ކުރުމަށްޓަކައި ނުވަތަ ފެނަށް ގިރޭ ގޮތް ހެދުމަށްޓަކައި އަލްބުމިންކިޔާ އެހީތެރިއަކާ އެކު ފުރަމޭ އަށް ފޮނުވާލެވެ އެވެ.\nފުރަމޭ އަށް ގެނެވޭ ބިލިރުބިންތަކުގެ މައްސަލަ ހައްލު ކުރުމަށްޓަކައި އެކަމަށް ކަނޑައެޅިފައިވާ ފުރަމޭގެ ހީވާގި މުއައްޒަފުން އަވަދިނެތި މަސައްކަތް ކުރެ އެވެ. ނަމަވެސް ތުއްތު ދަރިފުޅުގެ ޅަފަތުގައި ފުރަމޭ އަކީ އެންމެ ފުރިހަމަ ގޮތުގައި މަސައްކަތްކުރާ ގުނަވަނަކަށް ނުވުމުން ފުރަމޭ އަށް ގެނެވޭ ހުރިހާ ބިލިރުބިން އަކީ ފެނަށް ގިރޭ ބާވަތުގެ ބިލިރުބިން އަކަށް ނުހެދެ އެވެ. މިހެން ވުމުގެ ސަބަބުން ބިލިރުބިންގެ މައްސަލަ ހައްލު ނުކުރެވި ތުއްތު ދަރިފުޅުގެ ހަށިގަނޑުގައި ބިލިރުބިން އިތުރުވެ، މައްޗަށްދާ ގޮތް ވެ އެވެ.\nނިއޯނޭޓަލް ޖޯންޑިސް ނުވަތަ އުމުރުން 28 ދުވަސްނުވާ ދަރިފުޅު ރީނދޫވުމަކީ އަޅުގަނޑުމެން ކޮންމެ މީހެއްގެ ވެސް ކަންބޮޑުވުމެކެވެ. ތަފާސްހިސާބުތަކަށް ބަލާއިރު ދުވަސްފުރާ އުފަންވާ ކުދީންގެ ތެރެއިން ގާތްގަނޑަކަށް 60 ޕަސެންޓް ކުދީންނާއި އަދި ދުވަސްނުފުރާ އުފަންވާ ކުދީންގެ ތެރެއިން 80 ޕަސެންޓް ކުދީންނަކީ އެ ކުދީންގެ އުމުރުގެ ފުރަތަމަ ހަފްތާތެރޭގައި ރީނދޫވާ ކުދީންނެވެ.\nއަދި މިކުދީންގެ ތެރެއިން 5-10 ޕަސެންޓާއި ދެމެދުގެ ކުދީންނަކީ ނޫކުލައިގެ ހޮޅުބުރީގެ އަލިތެރޭގައި އޮންނަންޖެހޭ ނުވަތަ ފޮޓޯތެރަޕީ ނުވަތަ އެފަދަ އެހެންވެސް ފަރުވާބޭނުންވާ ކުދީންނެވެ.\nއާއްމު ގޮތެއްގައި ދަރިފުޅު އުފަންވާއިރު ކޮންމެ ޑެސިލީޓަރަކަށް އެއް މިލިގުރާމާއި ތިން މިލިގުރާމް ދެމެދުގެ މިންވަރަކަށް ފެނަށްނުގިރޭ ބިލިރުބިން ހުރެ އެވެ. އަދި ފުރަތަމަ 24 ގަޑިއިރުތެރޭގައި ކޮންމެ ޑެސިލީޓަރަކަށް5މިލިގްރާމަށް ވުރެ މަތި ނޫން ރޭޓެއްގައި ބިލިރުބިން އިތުރުވާން ފަށަ އެވެ. ހަށިގަނޑުގައި ބިލިރުބިންގެ މިންވަރު އެންމެ އިތުރުވަނީ ކުއްޖާގެ އުމުރުން ދެވަނަ ދުވަހާއި ހަތަރުވަނަ ދުވަހާ ދެމެދުގަ އެވެ. މި މުއްދަތުގައި ބިލިރުބިން ހުންނަ މިންވަރަކީ ކޮންމެ ޑެސިލީޓަރަކަށް ފަހެއް ނުވަތަ ހަ މިލިގްރާމެވެ. މިހާ ހިސާބުން ދަރިފުޅުގެ މޫނު ރީނދޫވެފައި ހުންނަކަން ތިބާ އަށް ފާހަގަކުރެވޭނެ އެވެ. ނަމަވެސް ދަރިފުޅުގެ އުމުރުން ފަސް ވަނަ ދުވަހާއި ހަތްވަނަ ވަނަ ދުވަހާ ދެމެދުގައި ބިލިރުބިންގެ މިންވަރު ކޮންމެ ޑެސިލީޓަރަކަށް ދެ މިލިގްރާމަށް ދަށްވެ ރީނދޫކަން އިސާހިތަކު ފިލައި ހިނގައިދާނެ އެވެ. މި ދެންނެވި ބީދައިން ރީނދޫވާ ރީނދޫ ވުމަށް ކިޔަނީ ތޮބީއީ ރީނދޫވުމެވެ. ނުވަތަ ފިސިއޮލޮޖިކަލް ޖޯންޑިސްއެވެ. މިކަމާއި ހާސްވެ ކަންބޮޑުވެ ނުލައްވާށެވެ.\nތިބާ ސަމާލުވެ ހުށިޔާރު ވާންވީ ދަރިފުޅުގެ އުމުރުން ފުރަތަމަ ހޭދަވާ 24 ގަޑިއިރުގެ ތެރޭގައި ރީނދޫ ވާން ފަށައިފިނަމަ އެވެ. މިކަން ތިބާއަށް އެންމެ ފުރަތަމަ ފާހަގަ ކުރެވޭނީ ދަރިފުޅުގު ދެލޮލުގެ ހުދުކަޅިންނެވެ. ދެން އެ އަށް ފަހު މުޅި މޫނުންނެވެ. ފުރަތަމަ ދުވަހު ރީނދޫކަން ފާހަގަނުވި ނަމަވެސް ދެވަނަ ދުވަހު ދަރިފުޅުގެ ލޮލާއި މޫނުގެ އިތުރުން މޭމައްޗާ ހަމައަށް ރީނދޫކަން ފެތުރިއްޖެނަމަ އެއީ ނުރައްކާތެރި އަލާމާތަކަށް ވުން ގާތެވެ. އެހެނީ މޭމައްޗާ ހަމައަށް ރީނދޫންކަން ފެތުރޭއިރު ކޮންމެ ޑެސިލީޓަރެއްގައި ގާތްގަނޑަކަށް 10 މިލިގްރާމުގެ ބިލިރުބިން ހުރެ އެވެ.\nބިލިރުބިން އިތުރުވަމުންދާ ވަރަކަށް ތުއްތު ދަރިފުޅުގެ ހަށިގަނޑުން ފެންނަމުންދާ ރީނދޫކަން ވެސް ދާނީ ފެތުރި ބޮޑުވަމުންނެވެ. މިގޮތުން ބަނޑާއި ފަލަމަސްގަނޑާ ހަމައަށް ރީނދޫކަން ފެތުރޭއިރު ބިލިރުބިން ހުންނަ މިންވަރަކީ ގާތްގަނޑަކަށް ކޮންމެ ޑެސިލީޓަރަކަށް 12 މިލިގުރާމެވެ. ރީނދޫކަން ފެތުރެމުން ގޮސް އެންމެ ފަހުން ރީނދޫވާ ސަރަހައްދަކީ ދެއަތްތިލަ އާއި ދެފައިތިލަ އެވެ. މި ދަރަޖައަށް ދާއިރު ބިލިރުބިން ހުންނަނީ ކޮންމެ ޑެސިލީޓަރަކަށް 15 މިލިގުރާމަށް ވުރެ ވެސް މަތީގަ އެވެ. މި ބާވަތުގެ ރީނދޫވުމަށް ޞިއްހީ ގޮތުން ކިޔަނީ ޕެތޮލޮޖިކަލް ޖޯންޑިސް އެވެ. ނުވަތަ ކޮންމެވެސް ގޯހެއްގެ ސަބަބުން ރީނދޫވާ ރީނދޫވުމެވެ. މި ބާވަތުގެ ރީނދޫވުން 14 ދުވަހާއި 21 ދުވަހާ ދެމެދުގެ މުއްދަތަކަށް ދިގުދެމިގެން ވެސް ހިނގައިދާނެ އެވެ.\nތުއްތުދަރިފުޅު ރީނދޫވާން ދިމާވާ ސަބަބުތަކުގެ ތެރޭގައި ތޮބީއީ ގޮތުން ރީނދޫވުމާއި ދުވަސް ނުފުރާވިހެއުމާއި މަންމަގެ ލޭގެ ގުރޫޕާއި ދަރިފުޅުގެ ލޭގެ ގުރޫޕް ތަފާތުވެގެން ދިމާވާ މައްސަލަތަކާއި ޖީސިކްސްޕީޑީ ޑެފިސިއަންސީ ނުވަތަ ރަތް ސެލް މަސައްކަތް ކުރުމަށް ބޭނުންވާ މުހިއްމު މަދަދުގާރެއް މަދުވުން ހިމެނެ އެވެ. އަދި މީގެ އިތުރުން މައިންބަފައިންގެ ފަރާތުން ވާރުތަވާ އެހެނިހެން ކަންކަމުގެ ސަބަބުންނާއި މާބަނޑު ދުވަސްވަރު ރަހިމުގައި ޖަރާސީމް އަށަގަތުމާއި ކޮންމެވެސް ސަބަބަކާ ހުރެ ދަރިފުޅަށް ލިބޭ އޮކްސިޖަން މަދުވުމާއި އަދި ވިއްސުމުގައި ބޭނުންކުރާ އޮކްސިޓޯސިން ބޭހުގެ ސަބަބުން ވެސް ތުއްތު ދަރިފުޅު ރީނދޫވުމަކީ ވެދާނެ ކަމެކެވެ.\nއަދި ހަމަ އެހެންމެ ބައެއް ފަހަރު ގާތުން ކިރުދިނުމާ ގުޅިގެން ވެސް ދަރިފުޅު ރީނދޫވުމަކީ އެކަށީގެންވާ ކަމެކެވެ. މީގެ މާނަ އަކީ މައިމީހާގެ ކިރުގައި ދަރިފުޅަށް ގެއްލުން ދޭ ވިހަ މާއްދާއެއް ހުރި ވާހަކައެއް ނޫނެވެ. ސިއްހީ ތަޖުރިބާކާރުން ވިދާޅުވާ ގޮތުގައި މި ގޮތަށް ރީނދޫ ވަނީ ގާތުން ކިރުދެވޭލެއް ލަސްވުމުންނެވެ. ނުވަތަ އެކަށީގެންވާ މިންވަރަށް ގާތުން ކިރު ނުދެވުމުންނެވެ.\nހަގީގަތުގައި މިކަން ދިމާވާ އަސްލު ސަބަބު މިހާތަނަށް ހޯދިފައެއް ނުވެ އެވެ. އާއްމު ގޮތެއްގައި ގާތުން ކިރުދިނުމާ ގުޅިގެން ދަރިފުޅު ރީނދޫވާން ފަށަނީ އުމުރުން 24 ގަޑިއިރާއި 72 ގަޑިއިރާއި ދެމެދުގެ ވަގުތެއްގަ އެވެ. އަދި މި ރީނދޫވުން އޭގެ އެންމެ މައްޗަށް ދަނީ އުމުރުން ފަސްވަނަ ވަނަ ދުވަހާއި 15 ވަނަ ދުވަހާ ދެމެދުގަ އެވެ. މީގެ ތެރެއިން ގިނަ ކުދީންނަކީ ތިންވަނަ ވަނަ ހަފުތާ ނިމެންވާއިރަށް ރީނދޫވުމުން މުޅިން ރަނގަޅުވާ ކުދީންނެވެ. ގާތުން ކިރުދިނުމާ ގުޅިގެން ރީނދޫވާ ބައެއް ކުދީން ނޫކުލައިގެ ހޮޅިބުރީގެ އަލިތެރޭގައި އޮންނަން ޖެހުމަކީ އެކަށީގެންވާ ކަމެކެވެ.\nރީނދޫވުން ކޮންޓްރޯލް ނުވެ ގޯހުން ގޯހަށް ދާ ކަމުގައިވާ ނަމަ ސިކުނޑި އަށް އޭގެ ނުރައްކާ ފޯރަ އެވެ. މިގޮތުން ކޮންމެ ޑެސިލީޓަރަކަށް ގާތްގަނޑަކަށް 21-50 މިލިގުރާމް ދެމެދުގެ މިންވަރަކަށް ފެނަށް ނުގިރޭ ބާވަތުގެ ބިލިރުބިން ހަށިގަނޑުގެ ތެރޭގައި ހުރެއްޖެނަމަ ސިކުނޑި އަށް ގެއްލުން ވެ ފުރާނަ އަށް ނުރައްކާ ވުމުގެ ފުރުސަތު އޮވެ އެވެ. ރީނދޫވެގެން މި ހާލަތައް ދިއުމުން ކިޔަނީ ކާނިކްޓެރަސް އެވެ. ނުވަތަ ބިލިރުބިން އިންޑިއުސްޑް ނިއުރޯނަލް ޑެފިސިޓް އެވެ. މި ނުރައްކަލަށް އާންމުންކޮށް ހުށަހެޅެނީ އެ ކުދީންގެ އުމުރުގެ ފުރަތަމަ ހަފުތާ ތެރޭގަ އެވެ. ނަމަވެސް ދެވަނަ ހަފުތާ އާއި ތިންވަނަ ހަފުތާ ތެރޭގައިވެސް މި ނުރައްކާތެރި ހާލަތަށް ދަރިފުޅު ގޮސްދާނެ އެވެ.\nކާނިކްޓެރަސް އަށް ތުއްތު ދަރިފުޅު ހުށަހެޅުމުން ދަރިފުޅުގެ ހަރަކާތްތައް މަދުވުމާއި ވަރުދެރަވުމާއި ބުއް ނުބުއިމާއި ބާރަށް ރުއިމާއި ހޮޑުލުން ފަދަ ކަންކަން ހިމެނެ އެވެ. މީގެ އިތުރުން ހުން އައުމާއި އިދިފުށަށް ދެމުމާއި ފިޓް ޖެހުމާއި ޚަބަރު ހުސްވުން ފަދަ ކަންކަމީ ވެސް ކާނިކްޓެރަސްގެ އަލާމާތްތަކެވެ. ވަރަށް ގިނަ ކުދީން މި ހާލަތަށް ދިއުމުން ދުނިޔެ ދޫކުރެ އެވެ. ނުވަތަ މަރުން ސަލާމަތްވި ނަމަވެސް ގިނަ ފަހަރު އެފަދަ ކުދީން ވެގެން ދަނީ ސިކުނޑި ހަމަނުޖެހޭ، ހިނގާބިގާ ނޫޅެވޭ އަދި އަޑުއިވުމުގެ ނިއުމަތުން މަހުރޫމް ވެފައިވާ ޚާއްސަ އެހީއަށް ބޭނުންވާ ކުދީންނަށެވެ.\nއެފަދަ ކުއްޖަކަށް އަޅުގަނޑުމެންގެ ދަރީން ވާކަށެއް އަޅުގަނޑުމެން ނޭދެމު އެވެ. ތިބާގެ ދަރިފުޅުގެ އުމުރުން 24 ގަޑިއިރު ނުވަނީސް ރީނދޫވެއްޖެ ނަމަ އަވަހަށް ޑޮކްޓަރުންގެ ސަމާލުކަމަށް ގެންނާށެވެ. އަދި ހޮސްޕިޓަލުން ދޫކޮށްލީ އުމުރުން ތިން ދުވަސްވުމުގެ ކުރިން ނަމަ ދެން ފާއިތުވާ 48 ގަޑިއިރުގެ ތެރޭގައި ދަރިފުޅުގެ ހާލަތު އަލުން ދެނެގަތުމަށްޓަކައި ޑޮކްޓަރަށް ދައްކަން ގެނައުމަށް ހަނދާން ކުރައްވާށެވެ. ދަރިފުޅު ގޮވައިގެން ހެނދުނާއި ހަވީރު އިރުގެ އަލީގައި ކުޑަވަގުތު ކޮޅަކު މަޑުކޮށްލައްވާށެވެ. ތުއްތު ދަރިފުޅު ރީނދޫ ވަނީ މާބަނޑުއިރު ކާ ބޭސްތަކުގެ ސަބަބުންނެއް ނޫނެވެ. ހަގީގަތުގައި އެ ބޭސްތަކުގެ ސަބަބުން މައިމީހާ އަށާއި ދަރިފުޅަށް ނުހަނު ގިނަގުނަ ފައިދާތައް ކުރެ އެވެ. މި ފަހަރު މަރިޔަމްފުޅަށް އެ ވިސްނުނީ މުޅިއަކުން ރަނގަގަޅަކަށް ނޫނެވެ.\n"ދަރިފުޅާ އަޒުމާ! މަންމަ އަށް މައާފުކުރޭ. މުޅި މާލޭގައި ހިނގައިގެން ގަންނަން ލިބުނު ރީތި ލިބާސްކޮޅު ލައްވަން ބަލާލިއިރު ފާޑެއްގެ ހޮޅިބުރިއެއްގެ ދަށަށް އެ ސޮރު ލާފައި އޮތުމުން މަންމަ އަށް ރުޅިއާދެވުނީ" އަޒުމާގެ ބޮލުގައި ފިރުމާލަމުން މަރިޔަމްފުޅު ބުނެލި އެވެ.\n"އެބައަންނަން މިތާ ކެންޓީނަށް ގޮސް ދަރިފުޅު ކާން ރަނގަޅު ކަވާބުކޮޅެއް ހިފައިގެން."\nމައުލޫމާތު: ނެލްސަން ޓެކްޓް ބުކް އޮފް ޕިޑީއަޓްރިކްސް، އޯޕީގައި، މުޑާލިއާ އެންޑް މެނޮންސް ކުލިނިކަލް އޮބްސްޓެޓްރިކްސް، އިލަސްޓްރޭޓަޑް ޓެކްޓް ބުކް އޮފް ޕިޑިއަޓްރިކްސް ( ޓޮމް، ގްރަހަމް )، ޑޭވިޑްސަން، ކުމާރު އެންޑް ކުލާކު، މަނިޕާލް ޕްރިޕް މެނުއަލް އޮފް މެޑިސިން\nއިތުރު ލިޔުންތައް ސިއްހަތު ކުޑަކުދިން ކޮލަމް ފަރުވާ


މިއަދުން ފެށިގެން ޤައުމީ އިނާމަށް ނަން ހުށަހެޅޭނެ – Haftha\nމިއަދުން ފެށިގެން ޤައުމީ އިނާމަށް ނަން ހުށަހެޅޭނެ\nމިއަހަރުގެ ޤައުމީ އިނާމަށް ނަން ހުށަހެޅުމުގެ ފުރުޞަތު، މިއަދުން ފެށިގެން ހުޅުވައިލެވިފައިވާ ކަމަށް ޤައުމީ އިނާމާބެހޭ ކޮމިޓީން އިއުލާންކޮށްފި އެވެ.\nމިއަހަރުން ފެށިގެން ޤައުމީ އިނާމު ދެއްވަމުން ގެންދަވާނީ، ޤައުމީ ދުވަހުގެ މުނާސަބަތުގައި ބާއްވަވާ ޖަލްސާގައި ކަމަށް މި ސަރުކާރުން ވަނީ ހަމަޖައްސަވާފަ އެވެ.\nޤައުމީ އިނާމު މިފަހަރުވެސް ދެއްވާނީ މައިގަނޑު 33 ދާއިރާއަކުންނެވެ.\nއަންނަ ޖުލައި މަހުގެ 31 ވާ ބުދަ ދުވަހުގެ މެންދުރުފަހު 2:00 ނިޔަލަށް ޤައުމީ އިނާމަށް ނަން ހުށަހަޅާ ފޯމު ފޮނުވޭނެ އެވެ.\nފޯމު ފޮނުއްވަންޖެހެނީ، ޤައުމީ އިނާމާބެހޭ ކޮމިޓީއަށް އެޑްރެސް ކުރައްވައި، ރައީސުލްޖުމްހޫރިއްޔާގެ އޮފީހަށެވެ. އެގޮތުން ޤައުމީ އިނާމަށް ނަން ހުށަހަޅާ ފޯމު، ރަސްމީ ގަޑީގައި ރައީސުލްޖުމްހޫރިއްޔާގެ އޮފީހުން ދޫކުރައްވާނެއެވެ. އަދި ރައީސް އޮފީހުގެ ވެބްސައިޓުންވެސް ފޯމް ޑައުންލޯޑް ކުރެއްވޭނެއެވެ.\nކުރީ އަހަރުތަކެކޭ އެއްގޮތަށް، މި އަހަރުވެސް ޤައުމީ އިނާމަށް އެދޭ އަމިއްލަ ފަރާތްތަކުންނާއި، ޤައުމީ އިނާމަށް އެހެން ފަރާތެއްގެ ނަން ހުށަހަޅުއްވަން ބޭނުންވާ ފަރާތްތަކުންނާއި، ކުންފުނި، ޖަމުޢިއްޔާ ޖަމާޢަތް ފަދަ ތަންތަނުންވެސް ސަރުކާރުގެ އިދާރާއެއް މެދުވެރިނުކޮށް، ނަން ހުށަހެޅޭގޮތަށް ވަނީ ހަމަޖައްސަވާފައެވެ.\nއަދި ސަރުކާރުގެ އިދާރާތަކުންނާއި، މިނިވަން މުއައްސަސާތަކުން ޤައުމީ އިނާމަށް ނަން ހުށަހެޅުއްވޭ ގޮތަށްވަނީ ހަމަޖައްސަވާފައެވެ. ޤައުމީ އިނާމަށް ވަކިވަކި ފަރުދުންގެ ނަން ހުށަހަޅުއްވާނީ، އެކަމަށް ކަނޑައެޅިފައިވާ ފޯމުގައެވެ. އޭގެ އިތުރުން ކުންފުނި، ޖަމުޢިއްޔާ ޖަމާޢަތް ފަދަ ތަންތަނުންވެސް ޤައުމީ އިނާމަށް ނަން ހުށަހަޅާނީވެސް، އެކަމަށް ކަނޑައެޅިފައިވާ ފޯމުގައެވެ.


Covid ah positive vumun kaiveni hospitalugai\nކެރަލާގެ ޒުވާން ދެ މީހަކު ހޮސްޕިޓަލުގައި ކައިވެނީގެ ރަސްމިއްޔާތުގައި\nއިންޑިއާގެ ކެރެލާގައި ކައިވެންޏަށް ތައްޔާރުވީ ދެ ޒުވާނުންގެ ތެރެއިން ފިރިހެންމީހާއަށް ކޮވިޑް-19 ޖެހި ހޮސްޕިޓަލުގައި އެޑްމިޓް ކުރަން ޖެހުމުން ކައިވެނީގެ ހުރިހާ ކަމެއް ހޮސްޕިޓަލުގައި އޮވެގެން ފުރިހަމަކޮށްފި އެވެ.\nއަލަޕުޒާ މެޑިކަލް ކޮލެޖު އެންޑް ހޮސްޕިޓަލުގައި މިދިޔަ އާދިއްތަ ދުވަހު މި ކައިވެނީގެ ރަސްމިއްޔާތު ކުރިޔަށް ދިޔައިރު އެ ތަނަށް ހާޒިރުވި މިހުންގެ މޫނުމަތިން ކޮންމެވެސް ވަރެއްގެ އުފާވެރިކަމެއް ފެނުނެވެ. މިއީ ކޮވިޑް ބަލި މީހުން އެޑްމިޓް ކުރަން ފެށި ފަހުން މިހާތަނަށް ހޮސްޕިޓަލުގެ މުވައްޒަފުންގެ މޫނަށް ހިނިތުންވުމެއް ވެރިވި ފުރަތަމަ ފަހަރު ކަމަށް ކެރެލާ ނޫސްތަކުން ބުނެފައި ވެއެވެ.\nމި ކައިވެނީގެ އެންމެ ތަފާތުކަން ބޮޑު އެއް ކަމަކަށް ފެނުނީ އަންހެންމީހާ އަޅައިގެންހުރި އަލަތު ކައިވެނީގެ ހެދުމެވެ.\nއިންޑިޔާ މީހުން ކައިވެނިކުރާއިރު އަޅާ ސަގާފީ ހެދުމާއި ގިނަ ގުނަ ގަހަނާގެ ބަދަލުގައި މިފަހަރު އަންހެންމީހާ ހުރީ ޕީޕީއީ ކިޓްގަ އެވެ. ސަބަބަކީ ފިރިހެންމީހާ ކޯވިޑަށް ޕޮޒިޓިވްވެފައިވާތީ ރައްކާތެރިކަމުގެ ފިޔަވަޅެއްގެ ގޮތުންނެވެ. މި ކައިވެނި ހޮސްޕިޓަލުގައި ބޭއްވުމުގެ ހުއްދަ ދިނީ ޑިސްޓްރިކްޓް ކަލެކްޓާ އެވެ.\nއިންޑިއާގެ ސްޓޭޓުތަކުގެ ތެރެއިން ކެރެލާގައި ވެސް ފާއިތުވީ ދުވަސްތަކުގައި ކޮވިޑް ބަލި މީހުން އާދަޔާޚިލާފަށް ދަނީ ގިނަވަމުންނެވެ. އެގޮތުން ފާއިތުވީ 24 ގަޑިއިރު ތެރޭގައި 28،469 މީހަކަށް އަލަށް ބަލި ޖެހިފައި ވެއެވެ. އަދި 30 މީހުން މި ބަލީގައި މަރުވެފައި ވެއެވެ.\nއިންޑިއާ ވަރި ކައިވެނި ކޮވިޑް-19


ލަންދޫ ގައި މިހާރު ކުނިކަހަން ނިކުންނަނީ ނިސްބަތުން ވަރަށްމަދު އަންހެނުން. | Landhooinfo\nލަންދޫ ގައި މިހާރު ކުނިކަހަން ނިކުންނަނީ ނިސްބަތުން ވަރަށްމަދު އަންހެނުން.\nއަޙްމަދު ދާއޫދު / ލަންދޫ6އަހަރު ކުރިން\t5 ޚިޔާލު\nކުނިކަހާ އަންހެންވެރިން މިއަދުވެސް ކުނިކަހަން ނިކުތެވެ. އެކަމަކު ނިކުތީ ނިސްބަތުން ވަރަށް މަދު ޢަދަދެއްގެ މީހުންނެވެ. ކުރިން ވަރަށް ގިނަބަޔަކު ދިޔައީ އިޖްތިމާޢީ ގޮތުން މިކުރެވޭ ހަރުދަނާ ބޭނުންތެރި މަސައްކަތުގައި ބައިވެރިވަމުންނެވެ. ގާތްގަޑަކަށް ރަށުގެ އަންހެނުންގެ %90 މީހުން މި މަސައްކަތުގައި ބައިވެރިވެއެވެ.\nމުޅިރަށް ހަޑިވެ ޚާއްޞަކޮށް އަތިރިމަތި އަދި ބަނދަރު ސަރަޙައްދު ކުނިން ފުރެމުން ދާއިރު މިއަދު މިކަމުގައި ލަންދޫގެ ހީވާގި މުރާލި އަންހެންވެރިން ފަސްޖެހި މަސައްކަތުގައި ފޫހިވީ ކީއްވެގެންތޯ މިއީ މިއަދު ބަލާލުން ރަގަޅު ކަމެކެވެ. އެހެނީ މިކަމުގެ ޙަޤީޤަތް ނޭންގިތިބެ ލަންދޫގެ ލޮބުވެތި ހީވާގި މުރާލި އަންހެނުންނަށް ބަދުބަސްތަކެއް ރައްދުކުރެވިގެން މިއަދު އެބަދެއެވެ.\nއަދުގެ ސަރުކާރަށް ތާއީދު ކޮށް ސަރުކާރުން ކޮށްފިއްޔާ ކޮންމެ ކަމެއްވެސް އޯކޭ ޖަހައިގެން ތިބޭ މަދުބަޔަކުނަމަވެސް ރަށުގެ ހޮޅުއަށިތަކުގައި ތިބެގެން މިދައްކަމުންދާ ސާބިތު ނުހިފޭ ވާހަކަތަކަކީ ހަމައާއި، އިންސާފަށް ލޯބިކުރާ މީހެއްގެ ހައިސިއްޔަތުން އަޅުގަނޑަށް ހަޖަމްކުރަން އުނދަގޫ ވާހަކަތަކެކެވެ.\nފާއިތުވި 30 އަހަރުގެ ދިގުވެރިކަމުގައި މިކަން އޮތީ ކިހިނެތްތޯވެސް ބަލާލަން ޖެހެއެވެ. އެމްޑީޕީގެ އަތްމައްޗަށް ސަރުކާރު ބަދަލުވިއިރު ލަންދޫއަންހެންވެރިންނަށް ކޮންމެ މަހަކު 30 ހާސް ނުވަތަ އެއަށްވުރެ މަދުނޫން އަދަދަކަށް ސަރުކާރުން ފައިސާ ދެއްވިއެވެ. އެފައިސާ ބަހާލަނީ ލަންދޫކުނިކަހާގުރޫޕްގެ އަންހެންވެރިންގެ މެދުގައި ހަމަހަމައަށެވެ. މިފައިސާ ބަހައިގެން ކޮންމެ މަހަކަށް މީހަކަށް މަދުވެެން 500 ރުފިޔާ ނުވަތަ އެއަށްވުރެ މަތީއަދަދަކަށް ޖެހެއެވެ. ކޮންމެ ހަފްތާއަކު ހުކުރުދުވަހު ހަވީރު4ން5ށް ލަންދޫއަންހެވެރިން މިކުރާ މަސައްކަތަށް މިއީ އެކަށީގެންވާ އުޖޫރައެއްކަމަށް އެމީހުން ޤަބޫލުކުރެެއެވެ. ކޮންމެ މަހަކު5ގަޑިއިރުގެ މަސައްކަތެވެ. ގަޑިއަކަށް ސަތޭކަރުފިޔާ އަށް ވުރެ ބޮޑުޢަދަދެއްގެ ޖެހެއެވެ.\nކުރިން ލަންދޫއަންހެންވެރިން މިކަމުގައި ފޯރީގައި މަސައްކަތްކުރީ ހަމައެކަނި މިދެންނެވި ފައިސާ ކޮޅަށްޓަކައެއް ނޫނެވެ. އޭގެ އިތުރުން ރަށުގެ ސާފުތާހިރުކަމާއި، އިޖްތިމާޢީ މަސައްކްތެއްގެ ގޮތުގައެވެ. ރަށުވަންތަކަމުގެ ލޯބީގައި އެރޫހްގައެވެ. މިރޫޙްގައި މިމީހުން މަސައްކަތްކޮށްކޮށް ތިއްބާ ސަރުކާރު ބަދަލުވިއެވެ. އެމްޑީޕީގެ ހެޔޮވެރިކަމަށް ވެރިކަންފުރޮޅިގެން ދިއުމާއެކު ރަށްރަށުގައި އުފެދިފައިހުރި އަންހެނުންގެ ކޮމިޓީތައް އުވާލެއްވިއެވެ. މަޑުމަޑުން ސަރުކާރުން ރައްުޔިތުންނަށް ދެމުންދާ ޚިދުމަތްތައް ނުވަތަ ކަންކަން ހީނަރުވަމުންދާން ފެށިއެވެ.ކުރިން ދެމުންދިޔަ ފައިސާކޮޅުވެސް ގަނޑުވާގޮތްވިއެވެ. އަދި އެކިފަހަރުމަތިން އެކި ދޮގުތައް ސަރުކާރުން ހަދަމުންގޮސް އެންމެ ފަހުން ކުނިކަހާތީ ސަރުކާރުން ދެމު ންދާ އުޖޫރަ ހުއްޓާލިއެވެ.\nދެންވީ ކިހިނެތްތޯއެވެ. ދެންވީގޮތަކީ ރާއްޖޭގެ އެހެން ރަށްރަށުގެ އަންހެންވެރިން ފަދައިން ލަންދޫގެ އަންހެންވެރިންވެސް ސަރުކާރަށް ކުރަމުން އައި އިތުބާރު ކަނޑާލީއެވެ. ކައުންސިލް އިދާރާކައިރިއަށް އެއްވެ މުޒާހަރާވެސް ކުރަން ފެށީއެވެ. ފައިސާ ކޮޅު ނުދީގެންނެވެ. ލަންދޫރައްޔިތު އަންހެނުންނަށް ލައްކައަކާއި، ގާތްކުރާ އަދަަދަކަށް ފައިސާދޭންޖެހެެއެވެ. އެއީ ފާއިތުވި ދުވަސްތަކުގައި އެމީހުންނަށް ވާ އުޖޫރައެވެ. އޭގެތެރިން އަދި މިހާތަނަށް ދީފައިވަނީ ފަންސާހަކަށްހާސްރުފިޔާއެވެ. އެއީވެސް ކައުންސިލަރުންގެ ހިތަށް އުނަދަގޫވެގެން އެމީހުންގެ ބަޖެޓުން ( ކައުންސިލް އިދާރާ ހިންގުމަށް ދީފައިވާ ފައިސާ އިން) ނަގާފައި ދީފައިވާ ލާރިކޮޅެކެވެ.\nއެމްޑީޕީ ވެރިކަމުގެ3އަހަރުފާއިތުވެގެން ދިޔައިރު ރަށްރަށުގެ ކުނިކަހާ އަންހެންވެރިންނަށް ދޭންވާ ފައިސާކޮޅު އަދިވެސް މިވަނީ ނުދެވިފައެވެ. އަދި މިކަމުގައި ސަރުކާރުންދަނީ ޖެއްސުންކޮށް މަލާމާތްކުރަމުންނެވެ. އަދުގެ ސަރުކާރުން ބުނާކަހަލައެވެ. އެބައެއްގެ އަމިއްލަ ރަށް ކުނިކަހާ ސާފުކުރާތީ އުޖޫރަދޭން ސަރުކާރަށް ޖެހޭ ހެއްޔެވެ. ނުޖެހޭނެއެވެ. ކުނިކަހާ ސާފުނުކުރާނަމަ ހަޑިވާނީ އެބައެއްގެ ރަށެވެ. މިއީ މިއަދުގެ ސަރުކާރުގެ ވިސްނުން ހުރިގޮތެވެ.\nލަންދޫގެ އަތިރިމައްޗާއި، ބަނދަރުސަރަޙައްދާއި، އަދިވެސް އިޖްތިމާއި، ގޮތުން މީގެކުރިން އަންހެންވެރިން ނުކުމެ ކުނިކަހަމުންދިޔަ ތަންތަން ހަޑިވެ ނުސާފުވަމުން މިދާދިޔުމުގެ ފުރިހަމަޒިންމާ އަދުގެ ސަރުކާރުން ނަންގަވަން ޖެހިވަޑައިގަންނަވާނެއެވެ. މިކަމުގައި ލަންދޫ އަންހެންވެރިންގެ އެއްވެސް ކުށެއް ނެތެވެ. ” ތިޔަހެނެއް ނުކިޔޭނެއެވެ.”\ncouncilarunge budget inelaari dheyn v ma mai lagodi ah ketheh nuvi ameehun bodu musaara nagaagen keeh baa kurany rah kuri aruvumah\n6 އަހަރު3މަސް ކުރިން\nDHEN COUNCILARUN ATHIRI MATHI BANDHARU KUNI KAHAN V NU EHEN NUNAS MIHAARU NOVEY VAGUTHEH MIHAARU AMEEHAKAA AMEEHEH\nmeege kurin vex kunikehy laari thakeh dheegeneh nun ….. dhen dhuvax kolhakun hukurahvex dhaany laari dhenyaa kanneyge…. lolllllllll


Kunburudhoo gai beyrah hingun fethuri, health center thoh jehijje - One Online\nއދ. ކުނބުރުދޫ ހެލްތު ސެންޓަރުގެ ކޮރިޑޯގައި ބަލި މީހަކު އޮބްޒަވޭޝަނަށް ބާއްވާފައި -- ފޮޓޯ: އެމްވީ ކްރައިސިސް\nކުނބުރުދޫގައި ބޭރަށް ހިންގުން ފެތުރި، ހެލްތު ސެންޓަރު ތޮއްޖެހިއްޖެ\nއދ. ކުނބުރުދޫގައި ބޭރަށް ހިންގުމާއި ހޮނޑުލުން ފެތުރި އެރަށު ހެލްތު ސެންޓަރު ފުރިއްޖެއެވެ.\nކުނބުރުދޫ ކައުންސިލްގެ ރައީސް މުހައްމަދު އަޒްމީ މިރޭ "ވަން" އަށް ވިދާޅުވި، އެރަށު ހެލްތު ސެންޓަރުގައި ހުންނަނީ ޖުމްލަ ހަތަރު އެދު ކަމަށެވެ. އެއީ ވޯޑުގައި ހުންނަ ތިން އެދާއި ބޭސް އަޅާ ކޮޓަރީގައި ހުންނަ އެދު ކަމަށެވެ.\nއަޒްމީ ވިދާޅުވީ ބޭރަށް ހިންގުމާއި ހޮނޑުލުމަށް ފަރުވާ ދޭ މީހުންނަށް އިންޖެކްޝަން ޖެހުމަށްފަހު ވަކި ވަގުތެއް ވަންދެން އޮބްޒަވޭޝަންގައި ބާއްވަން ޖެހުމުން މިހާރު ހެލްތު ސެންޓަރުގެ ކޮރިޑޯގައި ވެސް ބައެއް މީހުން އޮބްޒަވޭޝަނަށް ބާއްވަމުންދާ ކަމަށެވެ.\n"ބޭރަށް ހިންގުމާއި ހޮނޑުލުން ވަރަށް އެބައުޅޭ، ވަކިން އެހެން ކަމެއް ނެތް، ކޮރިޑޯގައި ވެސް ބައެއް މީހުން އެބަތިބި މިހާރު،" އަޒްމީ ވިދާޅުވިއެވެ.\nއަޒްމީ ވިދާޅުވީ މީގެ ކުރީގައި ވެސް އެރަށުގައި ބޭރަށް ހިންގުމާއި ހޮނޑުލުން ފެތުރޭ ކަމަށެވެ. ނަމަވެސް މިއަހަރު އެއަދަދު ބޮޑު ތަނުން އިތުރުވެފައިވާ ކަމަށާއި ޑޮކްޓަރަށް ދައްކަން ދާ މީހުންގެ އަދަދުވެސް އިތުރުވެފައިވާ ކަމަށް ވިދާޅުވިއެވެ.\nއޭނާ ވިދާޅުވީ ރަށުގައި ހަލުވި ކަމާއެކު ބޭރަށް ހިންގުމާއި ހޮނޑުލުން ފެތުރެމުންދާތީ ބޭސް ހުސްވާން ކައިރިވެފައިވާ ކަމަށެވެ. އަދި ބޭސް ގެންނަން ޖެހެނީ އެއަތޮޅު މަހިބަދޫން ކަމަށް ވެސް ވިދާޅުވިއެވެ.\nއަޒްމީ ވިދާޅުވީ ކުނބުރުދޫގައި ބަލި ފެތުރެން ފެށުމުން ޗުއްޓީގައި ހުރި ޑޮކްޓަރު އަނބުރާ ރަށަށް އައިސް ވަޒީފާއަށް ނުކުންނަން ފަށާފައިވާ ކަމަށާއި މިހާރު އެރަށު ހެލްތު ސެންޓަރުގައި ދެ ޑޮކްޓަރުން އެބަތިބި ކަމަށެވެ.\nކުނބުރުދޫގައި ބޭރަށް ހިންގުމާއި ހޮނޑުލުން ފެތުރެމުންދާއިރު ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ވަނީ އެބަލި ޖެހޭ މިންވަރު އިތުރުވަމުންދާތީ ސަމާލުވުމަށް އިލްތިމާސްކޮށްފައެވެ.\nގުޅޭ ޓެގު ސިއްހަތު\nއައިޓީއެފްސީގެ މެމްބަރަކަށް ރާއްޖެ ވުމަށް ވަޒީރުންގެ މަޖިލީހުން ރައީސަށް ލަފާދެއްވައިފި\nކަނޑުއަޑިން ފެނުނު ލުތުފަރުގެ ކަށިތަކުގެ ޑީއެންއޭ އާއިލާގެ މީހުންނާ ދިމާވޭ: ހެކިވެރިޔާ\n72 ކިލޯގެ ޑުރަގް މައްސަލަ: ދެ މީހެއްގެ ދައުވާތައް ބޭރުކޮށްލި މައްސަލަ އިސްތިއުނާފު ކުރަނީ\nފަނޑިޔާރުގެ ސުވާލެއް: ރާއްޖެއަށް މިހާރު އެތެރެ ނުކުރާ ފިލްމު ހުސްކުރި ދަޅު، ޑްރަގު އަޅަން ހޯދަނީ ކޮންތަނަކުން؟\nލޮނުދުހުއްޓާގައި އަލިފާން ރޯވެ އަނދަނީ


General Bajwa ge maqaamuge mudhdhathu ithuru kuran Supreme Court in huras alhanee - vNews.mv\nޕާކިސްތާނު ސިފައިންގެ ވެރިޔާ، ޗީފް އޮފް އާރމީ ސްޓާފް، ޖެނެރަލް ގަމަރު ޖާވިދު ބަޖްވާ:\nޕާކިސްތާނު ސިފައިންގެ ވެރިޔާގެ މަގާމުގެ މުއްދަތު އިތުރުކުރި ކުރުން ސުޕްރީމް ކޯޓުން ސަސްޕެންޑް ކޮށްފި\nސައިފް އަޒްހަރު 26 November 2019, 19:50\nޕާކިސްތާނު ސިފައިންގެ ވެރިޔާ ޖެނެރަލް ގަމަރު ޖާވިދު ބަޖްވާގެ މަގާމުގެ މުއްދަތު، ބޮޑުވަޒީރު އިމްރާން ޚާން އިތުރު ތިން އަހަރަށް އިތުރުކުރި ކުރުން ޕާކިސްތާނުގެ ސުޕްރީމް ކޯޓުން ސަސްޕެންޑްކޮށްފިއެވެ.\nބޮޑުވަޒީރު އިމްރާން ޚާންގެ ނިންމެވުން ސުޕްރީމް ކޯޓުން ސަސްޕެންޑްކުރީ ވަގުތީގޮތުންނެވެ. އެއީ، އެމައްސަލަ އިތުރަށް ބެލުމަށްޓަކައެވެ.\nޕާކިސްތާނުގެ މީޑިއާއިން ބުނެފައިވަނީ، ސުޕްރީމް ކޯޓުގެ މިފިޔަވަޅަކީ ޕާކިސްތާނުގެ ނުފޫޒުގަދަ އަސްކަރިއްޔާއާއި ސުޕްރީމް ކޯޓާ ދެމެދު ހިނގާފާނެ ކޯޅުންތަކެއްގެ ފެށުމަށް ވެދާނޭ ކަމަށެވެ.\nސުޕްރީމް ކޯޓުގެ ނިންމުމަކީ ޕާކިސްތާނުގެ ބޮޑުވަޒީރު އިމްރާން ޚާންއަށްވެސް ކުރިމަތިވެވަޑައި ގެންނެވި ބޮޑު ގޮންހުމެއް ކަމަށް މީޑިއާއިން ބުނެއެވެ.\nއިމްރާން ޚާން ކުރިން ވިދާޅުވެފައިވަނީ، ކަޝްމީރުގެ މައްސަލާގައި އަވަށްޓެރި އިންޑިއާއާއި ޕާކިސްތާނުގެ މަސްރަހް ނުތަނަވަސްވެފައި ވާތީ، ޖެނެރަލް ބަހްވާ މަގާމުގައި ދެމި ހުންނެވުމަކީ މުހިންމު ކަމެއް ކަމަށެވެ.\nއަދި އެކަމާ ގުޅިގެން ޖެނެރަލް ގަމަރު ޖާވިދު ބަޖްވާގެ މަގާމުގެ މުއްދަތު ބޮޑުވަޒީރު އިމްރާން ޚާން އިތުރު ކުރެއްވީ މިއަހަރުގެ އޮގަސްޓްމަހުގެ 19 ވަނަ ދުވަހުއެވެ.\nއިންޑިއާއިން ވެރިކަންކުރާ ކަޝްމީރު ފަޅިއަށް ދީފައިއޮތް ޒާތީ މިނިވަންކަން ނިގުޅައިގަތުމަށް އޮގަސްޓްމަހުގެ5ވަނަ ދުވަހު އިންޑިއާއިން ނިންމި މައްސަލާގައި ޕަކިސްތާނުންވަނީ، އިންޑިއާއާއެކު އޮތް ވިޔަފާރީގެ ގުޅުންތައް ކަނޑާލައި، ސިޔާސީ ގުޅުންތައް ހަނިކޮށްފައެވެ.\nޕާކިސްތާނު ސިފައިންގެ ވެރިޔާގެ މަގާމުގެ މުއްދަތު އިތުރުކުރި މައްސަލާގައި މިއަދު ބޭއްވި އަޑު އެހުމުގައި ޕާކިސްތާނުގެ އުއްތަމަ ފަނޑިޔާރު އާސިފް ސައީދު ޚޯސާ ވިދާޅުވީ، ޖެނެރަލް ބަޖްވާގެ މަގާމުގެ މުއްދަތު އިތުރުކުރީ އެކަށީގެންވާ ސަބަބުތަކެއް ހުރެގެންކަމަށް ބުނާނަމަ އެކަމުގެ ތަފްސީލް މައުލޫމާތު ސިފައިންގެ ފަރާތުން ކޯޓަށް ހުށަހަޅަންދެން، ޖެނެރަލް ބަޖްވާގެ މަގާމުގެ މުއްދަތު އިތުރުކުރި ކުރުން މިވަގުތަށް ސަސްޕެންޑް ކުރީ ކަމަށެވެ. އުއްތަމަ ފަނޑިޔާރުވަނީ އެކަމުގެ މައުލޫމާތު މާދަމާ ހުށަހެޅުމަށް އަސްކަރިއްޔާއަށް އަންގަވާފައެވެ.\n"ސަރަހައްދުގެ ސަލާމަތީ ހާލަތު ގޯސްނަމަ އެކަމުގައި ކުރިމަތިލާނީ މުޅި އަސްކަރިއްޔާ، އެއީ ވަކި ފަރުދަކު ކުރާންޖެހޭ ކަމެއްނޫން. މި ކްރައިޓީރިއާއަށް އަމަލުކޮށްފިނަމަ ސިފައިންގެ ތެރޭގައި އުޅޭ ވަކިވަކި ކޮންމެ ފަރުދަކުވެސް މިކަމަށް ޑިމާންޑްކުރަން ފަށާފާނެ"\nޕާކިސްތާނުގެ އުއްތަމަ ފަނޑިޔާރު އާސިފް ސައީދު ޚޯސާ\nޕާކިސްތާނު ސިފައިންގެ ވެރިޔާގެ މަގާމު 1972 ވަނަ އަހަރު އެކަށައެޅިގެން ޕާކިސްތާނުގެ ގާނޫނުއަސާސީގައި ކަނޑައަޅާފައި އޮންނަނީ، ޗީފް އޮފް ސްޓާފްގެ މަގާމުގެ މުއްދަތަކީ ތިން އަހަރު ކަމަށެވެ. މިހާތަނަށް ސިފައިންގެ ވެރިޔަގެ މަގާމު މަދަނީ ސަރުކާރަކުން އިތުރު ކޮށްފައިވަނީ އެންމެ ފަހަރަކުއެވެ.\nޖެނެރަލް ބަޖްވާގެ މަގާމުގެ މުއްދަތު އިތުރުކުރަން ސުޕްރީމް ކޯޓުން ދެކޮޅު ހަދާއިރު، އޭނާގެ މަގާމުގެ މުއްދަތު އަންނަ ހުކުރު ދުވަހު ހަމަވާނެއެވެ.


BREAKING : Trump Ge Supporters Nikume Gaanoonu Hadhaa Majilees Vashaalaifi - Vaguthu\nޓްރަމްޕްގެ ސަޕޯޓަރުން ނުކުމެ ހަމަނުޖެހުން ހިންގަނީ\nޓްރަމްޕްގެ އޮންލައިން ވިޔަފާރި ވެބްސައިޓްތައް ވެސް ރިމޫވް ކޮށްލައިފި.\nTrump Ge Online Viyafaari Website Thahves Remove Kohlaifi https://t.co/G396VgOqXs\nޑިސެމްބަރު 20 ވަނަ ދުވަހު މާލޭގައި ބޭއްވި ކައިވެނި ޕާޓީގެ ކަލްސްޓާ (އިހާ)އަށް ނިސްބަތްވާ މީހުންގެ ތެރެއިން ކޮވިޑް-19 އަށް ފައްސިވި މީހުންގެ އަދަދު 92 އަށް އަރައިފި.\nKaiveni Party Ihaa: Covid-19 Ah Fassi Meehunge Adhadhu 92 Ah Araifihttps://t.co/owgJJINTDs\nކޮވިޑް-19 އާ ގުޅިގެން ލުބްނާން 25 ދުވަހަށް ފުރަބަންދު ކޮށްފި.\nBREAKING: Lebanon Furabandhu Kohffi https://t.co/74jzQtG3pS\nކޮވިޑް-19 ހަލުވިކަމާއި އެކީ ފެތުރެމުން އަންނާތީ ޖަޕާނުގެ ޓޯކިޔޯގައި ކުއްލި ނުރައްކަލުގެ ހާލަތު އިއުލާނު ކޮށްފި.\nBREAKING| Covid-19: Japan Ge Tokyo Gai Kulli Nurahkaluge Haalathu Iulaan Koffihttps://t.co/YV00HF8jfe\nކޮވިޑް-19 ޖެހިގެން ލަންކާގައި މަރުވާ މީހުން އަންދާލުން ނޫން ގޮތެއް ނެތް ކަމަށް ދޭހަވާ ގޮތަށް އެގައުމުގެ ޕަވިތްރާ ވަންނިއަރައްޗީ އެގައުމުގެ ޤާނޫނު ހަދާ މަޖިލިސް އަށް ދަންނަވައިފި.\nCovid-19: Lanka Gai Maruvaa Meehun Andhaalun Noon Gotheh Neii- Health Ministerhttps://t.co/5BGkprTQpz\nދުނިޔޭގެ އެކި ގައުމުތަކުގައި މިހާރު ހަލުވިކަމާއެކު ފެތުރެމުން އަންނަ ކޮވިޑް-19 ޖެހިގެން ޖަރުމަންވިލާތުން އިތުރު 1،019 މީހަކު މަރުވެއްޖެ.\nBREAKING| Covid-19: Germany In Ithuru 1,019 Meehaku Maruvejjehttps://t.co/blyKKqb7fQ\nއެމެރިކާގެ ރައީސް ޑޮނަލްޑް ޓްރަމްޕް ގޮތް ދޫކޮށް ބާރުތައް، އިންތިހާބީ ރައީސް ޖޯ ބައިޑެން އާ ހަވާލު ކުރަން އެއްބަސްވެއްޖެ.\nBREAKING: Trump Goiy Dhookoh Baaruthah Biden Aa Havaalu Kuran Ebbas Vehjjehttps://t.co/BS3XRuVUt5\nއެމެރިކާގެ އިންތިހާބީ ރައީސް ޖޯ ބައިޑެން، އިންތިހާބު ކާމިޔާބު ކުރެއްވި ކަމަށް އެމެރިކާގެ ކޮންގްރެސް އިން ނިންމަވައިފި.\nBREAKING: Biden Inthihaabu Kaamiyaabu Kuri Kamah America Ge Congress In Ninmmaifihttps://t.co/0SGCp6tqK1\nއެމެރިކާގެ ރިޔާސީ އިންތިހާބުގެ އިލެކްޓޯރަލް ވޯޓްގެ ނަތީޖާގެ ގާނޫނީ ސައްހަކަން އިއުލާން ކުރުމަށް އެ ގައުމުގެ ގާނޫނު ހަދާ މަޖިލީހުގައި ބާއްވާ ޖަލްސާއާ ދިމާކޮށް ގާނޫނު ހަދާ މަޖިލީހުގެ ގެ ކަމުގައިވާ ކެޕިޓޮލްގެ ތެރެއަށް ވަދެ ހަމަނުޖެހުން ހިންގި ރައީސް ޑޮނަލްޑް ޓްރަމްޕްގެ ސަޕޯޓަރުން ދެކެ ލޯބިވާ ކަމަށް ރައީސް ޓްރަމްޕް ބުނެފި.\nHamanujehun Hingi Supporterun Ah Trump: Varah Loabivey, Thiee Haassa Baehhttps://t.co/w7U3uObqre\nއެމެރިކާގެ ރައީސްކަމުން ޓްރަމްޕް ދުރުކުރަން ކެބިނެޓްގައި މަޝްވަރާތައް ފަށައިފި.\nBREAKING NEWS: America Ge Raees Kamun Trump Dhurukuran Cabinet Gai Mashvaraathah Fashaifi https://t.co/jRz6U6z4hm\nއެމެރިކާގެ ވެރިރަށް ވޮޝިންޓަން ޑީސީގައި ކުއްލި ނުރައްކަލުގެ ހާލަތު އިއުލާންކޮށްފި.\nBREAKING NEWS: America Ge Verirah Washington Gai Kulli Nurahkaluge Haalath Iulaankoffi https://t.co/dyjCObVJ9D\nއެމެރިކާގެ ހާލަތަށް 2023 ގައި ރާއްޖެ ދިއުން ވަރަށް ގާތް: ޝުޖާއު\nAmerica Ge Haalathah 2023 Gai Raajje Dhiun Varah Gaai: Shujaau https://t.co/txms5NNy13\nއެމެރިކާގެ ޤާނޫނު ހަދާ މަޖިލީހުގައި ހިނގި ހަމަނުޖެހުންތަކާއި ގުޅިގެން 52 މީހުން ހައްޔަރުކޮށްފި.\nއެމެރިކާގައި އެކުރަނީ ބަޣާވާތެއް - ރައީސް ނަޝީދު\nAmerica Gai Ekuranee Bagaavaatheh - Raees Nasheed https://t.co/slx8LH22YA\nAmerica Vegen Midhiyaee Banana Republic Akah - Bush https://t.co/QqwP2u1DRN\nކެޕިޓަލް އިމާރާތައް ވަދެގަތް މީހުން ކޮންޓްރޯލް ކުރުމަށް ފުލުހުން ބަޑި ޖެހުމުން ޒަހަމްވި އަންހެން މީހާއަށް ހޮސްޕިޓަލްގައި ފަރުވާދެމުން ގެންދަނިކޮށް އޭނާ މަރުވެއްޖެ.\nޤާނޫނު ހަދާ މަޖިލީހުގެ ގެ ކެޕިޓަލް އަށް ޓްރަމްޕްގެ ސަޕޯޓަރުން ވަދެ ހިންގި ހަމަނުޖެހުންތައް ކޮންޓްރޯލްކޮށް މިހާރު ވަނީ ޓްރަމްޕްގެ ހުރިހާ ސަޕޯޓަރުންގެ ކެޕިޓަލް އިން ނެރެފައި. އަދި މިހާރު ސެނެޓްގެ ޖަލްސާ ވެސް ވަނީ އަލުން ފަށާފައި.\nޓްރަމްޕުގެ ވީޑިއޯ މެސެޖުގައި އޭނާ ބުނެފައި ވަނީ އިންތިހާބަކީ ސައްހަ އިންތިހާބެއް ނޫން ނަމަވެސް ގައުމުގައި ސުލްހަ ދަމަހައްޓަން ޖެހޭކަމަށް. މުޒާހަރާ ކުރި ފަރާތްތައް ދެކެ ލޯބިވާކަން ހާމަ ކުރަމުން ޓްރަމްޕް އިތުރަށް ބުނީ ބޭއިންސާފުން ވޯޓު އޮޅުވާލި ނަމަވެސް އެމީހުންނާއި އެއް ފެންވަރަށް ވެއްޓެން ނުވާނެ ކަމަށް. އެހެންކަމުން އެންމެންވެސް ސުލްހަވެރިކަމާއި އެކު ގެއަށް ދިއުމަށް ޓްރަމްޕް ވަނީ އެދިފަ.\nޓަރްމްޕް އެންމެ ފަހުން ވީޑިއޯ މެސެޖެއް އާއްމުކޮށްފި.\nއެމެރިކާގެ ރިޔާސީ އިންތިޙާބުގެ ނަތީޖާ ގަބޫލުނުކޮށް މިހާރުގެ ރައީސް ޓްރަމްޕުގެ ސަޕޯޓަރުން މުޒާހަރާ ކުރަމުން ދަނިކޮށް އެމެރިކާގެ ސެނެޓުގެ ކޮންޓްރޯލުވެސް ޓްރަމްޕް ނިސްބަތްވާ ރިޕަބްލިކަން ޕާޓީ އަށް ގެއްލިއްޖެ\nBREAKING : America Ge Senate Ge Control Ves Trump Party Ah Gellijjehttps://t.co/AOEfquO1Uc\nޓްރަމްޕް ޓީވީއަށް އަރާ ސަޕޯޓަރުން ދެމުންދާ ހަމަލާތައް ކުށްވެރިކޮށް އަދި ހުއްޓާލުމަށް ގޮވާލަން އެމެރިކާގެ އިންތިހާބީ ރައީސް ޖޯ ބައިޑެން އެދިވަޑައިގެންފި.\nމުޒާހަރާ ހުއްޓުވަން އެމެރިކާގެ "ނޭޝަނަލް ގާޑު"ނުކުންނަން ޓްރަމްޕް ހުއްދަ ދީފި.\nސީއެންއެން: ޓްރަމްޕްގެ އެޑްވައިޒަރުން ދަނީ ހަމަނުޖެހުން ހުއްޓުވަން ޓްރަމްޕް ނުކުމެ ބަޔާނެއް ދިނުމަށް އާދޭސް ކުރަމުން.\nސީއެންއެން: ޓްރަމަޕް އޭނާގެ އެޑްވައިޒަރުން ބުނާ ގޮތެއްވެސް ހަދަން ބޭނުމެއް ނުވޭ.\nޓްރަމްޕްގެ ސަޕޯޓަރުންނާއި ދެކޮޅަށް ފުލުހުން\nގާނޫނު ހަދާ މަޖިލީސަ ހުންނަ އިމާރާތުގެ ބޭރުން އައިއީޑީއެއް ފެނިއްޖެ ކަމަށް އެންބީސީން ރިޕޯޓްކޮށްފި\nއޭނާ ކުރި ޓްވީޓެއްގައި ވަނީ މުޒާހަރާ ކުރާ މީހުން އެއީ ދުޝްމަނުންގެ ކިބައިން ގައުމު ސަލާމަތް ކުރާ ބައެއްގެ ގޮތުގައި ސިފަކޮށްފައި. ނަމަވެސް ފަހުން ވަނީ ޓްވީޓް ޑިލިޓްކޮށްފައި.\nޓްރަމްޕްގެ ދަރި އިވަންކާ ޓްރަމްޕް ހަމަނުޖެހުމަށް ތާއިދުކޮށްފި.\nހަމަނުޖެހުމުގައި ބައެއް ފުލުހުންނަށް ވަނީ އަނިޔާވެފައި. އެކަކަށް ދަނީ ހޮސްޕިޓަލްގައި ފަރުވާދެމުން.\nހަމަނުޖެހުން ހިންގަން ހިތްވަރު ދިން ޓްރަމްޕް ޓްވީޓެއް ކޮށްފި: ފުލުހުންނަށް އެއްބާރުލުންދީ. ހަގީގަތުގައިވެސް އެ މީހުން ތިބީ ގައުމާއެކު.ސުލްހަވެރިކޮށް ތިބޭތި.\nބަޑީގެ ހަމަލާއެއް އަމާޒުވެ އަންހެނެެއްގެ ހާލު ސީރިއަސް ވެއްޖެ.\nޓްރަމްޕް ޕާޓީގެ މައިކް ގައްލެގާ ޓްރަމްޕަށް: މުޅި ދުނިޔެ މި މަންޒަރު ވަގުތުން ދަނީ ބަލަމުން އަދި އަހަރުމެންނަށް ދަނީ މަލާމާތް ކުރަމުން. ޗައިނާއިން ދަނީ މި މަންޒަރު ބަލާފައި ހެމުން. މިކަން ހުއްޓުވާ، އިންތިހާބު ނިމިއްޖެ،\nމެރިލޭންޑުން އިތުރު ފުލުހުން ވޮޝިންގޓަން ޑީސީއަށް އަތުވެއްޖެ\nޓްރަމްޕް ޕާޓީގެ މެންބަރު ނެންސީ މޭސް: މުޒާހަރާ ކުރާ މީހުން ދަނީ ފުލުހުންނަށް ހަމަލާ ދެމުން. މިއީ އަހަރުމެންގެ ހާލަތެއް ނޫން. ގައުމަށްޓަކައި މިއަދު ހިތް ކުދިކުދި ވެއްޖެ.\nޓްރަމްޕް ޕާޓީގެ މެންބަރު އާދަމް ކިންގްޒެންގާ ޓްރަމްޕްއަށް: ކަލޭ ގައުމު ހިމާޔަތް ނުކުރަނީތަ؟. ކޮބާ ސިފައިން؟. ކަލޭގެ ކަންތައް ނިމިއްޖެ، ކަލޭގެ ލެގަސީ ވަނީ ބޮޑު ކާރިސާއަކަށް.\nއެތެެރެއަށް ވަން ބައެއް އާއްމުން މިހާރު ތިބީ މެންބަރުންގެ ގޮނޑީގައި،\nޓްރަމަޕް ސަޕޯޓަރުން ސެނެޓް ގައި، ބައެއް ސަޕޯޓަރުން ތިބީ މެންބަރުންގެ ގޮނޑީގައި\nސެނެޓް (ގާނޫނު ހަދާ މަޖިލީހުގެ މަތީ ގެއަށް)ޓްރަމްޕްގެ ސަޕޯޓަރުން ވަދެއްޖެ.\nއެމެރިކާގެ ގާނޫނު ހަދާ މަޖިލީސް ހުސް ކުރަނީ\nސެނޭޓް އާއި ހައުސް ލީޑަރުން މިހާރު ތިބީ ރައްކާތެރި ތަނަކަށް ބަދަލު ކޮށްފައި،. އެ މީހުން ތިބި ތަން ވަނީ ސިއްރު ކޮށްފައި.\nގާނޫނު ހަދާ މޖިލީށް އިން މެންބަރުން ހުސްކުރަން ފަށައިފި.\nއެމެރިކާގެ ނައިބް ރައީސް ސަލާމަތުން އިމާރަތުން ނެރެގެން ގެންގޮސްފި\nޤާނޫނު ހަދާ މަޖިލީސްގެ މެންބަރުން ތައްޔާރަށް ތިބުމަށް އޮފިސަރުން އަންގައިފި.\nޓްރަމްޕް ޕާޓީގެ މެންބަރުންވަދެ ދަނީ ޓްރަމްޕް އާ ދެކޮޅަށް އަޑު އުފުލަމުން.\nރިޕަބްލިކަން ޕާޓީގެ އެޑަމް ކިންޒިންގާ: މިއީ ގެންނަން އުޅުނު ބަޣާވަތެއް.\nފުލުހުން މިހާރު ވަނީ އިތުރު އެހީއަށް އެދިފައި، އަދި މައި ސަރުކާރުގެ އެހީތެރިކަމަށް އެދިފައިވޭ.\nއެމެރިކާގެ ގާނޫނު ހަދާ މަޖިލީސްގެ އިމާރާޠް ކަމަށް ވާ ކެޕިޓަލް ބިލްޑިންގގެ ބޭރުން ޝައްކު ކުރެވޭ ބައެއް ޑިވައިސްތަކެއް ފެނިއްޖެ.\nއެމެރިކާގެ ރައީސް ޑޮނަލްޑް ޓްރަމްޕުގެ ސަޕޯޓަރުން ނިކުމެ އެ ގައުމުގެ ގާނޫނު ހަދާ މަޖިލީސް ވަށާލައިފި.\nޓްރަމްޕުގެ ސަޕޯޓަރުން އެ ގައުމުގެ ގާނޫނު ހަދާ މަޖިލީސް ވަށާލާފައި މިވަނީ ދާދި ފަހުން އެ ގައުމުގައި ބޭއްވި ރިޔާސީ އިންތިހާބުގެ އެލެކްޓޯރަލް ވޯޓާއި މެދު ގޮތެއް ނިންމުން މަޖިލީހުގައި ތާވަލް ކޮށްފައި ވަނިކޮށް.\nމިއީ ރަމްޒީ ކަމެއްގެ ގޮތުގައި އެމެރިކާގައި ކުރަމުން އަންނަ ކަމެއް ނަަމަވެސް، ޓްރަމްޕާއި އޭނާގެ ސަޕޯޓަރުން މަސައްކަތް ކުރަމުން ގެންދަނީ އެކަމަށް ހުރަސް އަޅައި އޭނާ އަށް އިންތިޙާބު ކާމިޔާބުވި ކަމަށް މަތީގެއާއި ތިރީގެއިންވެސް ނިންމަން މަސައްކަތް ކުރަމުން.\nއެ ގައުމުގެ ތިރީ ގޭގެ ކޮންޓްރޯލް އިދިކޮޅަށް އޮތް އިރުގައި މަތީ ގޭގެ ކޮންޓްރޯލް އޮތީ ޓްރަންޕް ޕާޓީ އަށް. ނަމަވެސް ޓްރަމްޕް އަމިއްލަ ޕާޓީގެ ބައެއް މެމްބަރުންވެސް ދަނީ އޭނާ އާއި އެއްކޮޅަށް އެރުމަށް ދެކޮޅު ހަދަމުން. ބައެއް މީޑިއާ ރިޕޯޓުތައް ބުނާގޮތުން ޓްރަމްޕު ގެންނަން އުޅޭ ބަޣާވާތަށް ތާއިދުކޮށްފައި ވަނީ އެންމެ 12 މެމްބަރުން.\nޓްރަމްޕާއި ދެކޮޅަށް ސެނެޓުގެ މެޖޯރިޓީ ލީޑަރު ނިކުމެފައިވާއިރު އޭނާ އަކީ ޓްރަމްޕް ޕާޓީގެ މީހެއްކަން ފާހަގަކޮށްލެވޭ. މީގެ އިތުރުން އެމެރިކާގެ މިހާރުގެ ނައިބު ރައީސް ވެސް ވަނީ މިކަމަށް ދެކޮޅު ހަދާފަ.\nވޮޝިންގޓަން ޑީސީގައި މުޒާހަރާ ކުރާ ޓްރަމްޕުގެ ސަޕޯޓަރުން ގާނޫނު ހަދާ މަޖިލީހުގެ އިމާރާތް ވަށާލާފައިވާއިރު ފުލުހުން މިހާރު ވަނީ ކަރުނަ ގޭސް ބޭނުން ކޮށްފަ. އަދި މިހާރު ވޮޝިންގޓަން ޑީސީގައި ވަނީ ކާފިއު އިއުލާން ކޮށްފަ.\nޖެނުއަރީ 7, 2021 01:31\nޓްރަމްޕު ބިރުންތިއުޅެނީ ވެރިކަންގެއްލިއްޖިއްޔާ އޭނާގެ މައްސަލަތައް ބަލާނެކަންއިނގޭތީ..އޭނާޔަށް އެއްވެސް ތަނެއް ރައްކަލެއްނޫން...ގައުމުން ބޭރައް ފުރައިފިއްޔާ އީރާނުގެ މިލިޓެންޓުން ނުރައްކާ އެހާވަރަށް އެބައޮތް ސުލައިމާނީގެ މަރުގެ ބަދަލްހިފަން


Instagram Ah Dhigu Video Upload Kurevey Goiy Hadhanee - Vaguthu\nއިންސްޓަގްރާމަށް ދިގު ވީޑިއޯ އަޕްލޯޑު ކުރެވޭ ގޮތް ހަދަނީ\nއިންސްޓަގްރަމް އެޕްލިކޭޝަނުގައި އައު ސެކްޝަނެއް ހަދައި، މިހާރު ލެވޭ އެއް މިނެޓުގެ ވީޑިއޯގެ ބަދަލުގައި، 10 މިނެޓުގެ ވީޑިއޯ އަޕްލޯޑުކުރެވޭ ގޮތް ހެދުމުގެ މަސައްކަތް ކުރަމުންދާކަމަށް އެކުންފުނިން ހާމަކޮށްފިއެވެ.\nފޭސްބުކުގެ ސަބްސިޑަރީއެއްގެ ގޮތުގައި ހިންގަމުން އަންނަ އިންސްޓަގްރަމްގެ ޗީފް އެގްޒެކެޓިވް، ކެވިން ސިސްޓްރަމް، މިކަން ހާމަކޮށްފައިވަނީ އެމެރިކާގެ ސެން ފްެރެސިސްކޯގައި ކުރިއަށް ދިޔަ ފޯރަމެއްގެ ތެރެއިންނެވެ.\nމި ފޯރަމުގައި ވާހަކަ ދައްކަމުން ކެވިން ބުނެފައިވަނީ، މި ވީޑިއޯތައް ލެވޭ ސެކްޝަން ހަދަނީ ވަކިންކަމަށާއި، މިއީ މިހާރު ފެންނަ އާއްމު ބައިގެ ތެރެއަށް ވީޑިއޯ ލާ އުސޫލުން ކުރިއަށް ގެންދާ ކަމެއް ނޫންކަމަށެވެ. އަދި، އަލަށް އުފައްދާ ސެކްޝަނަށް ދޭން ހަމަޖެހިފައިވާ ނަމަކީ "އައިޖީޓީވީ" ކަމަށްވެސް، އޭނާ ބުނެފައިވެއެވެ.\n"އޭޕީ" އަށް ދިން ބަސްދީގަތުމެއްގައި، ކެވިން އިތުރަށް ބުނެފައިވަނީ އައިޖީޓީވީ އަށް 10 މިނެޓުގެ ވީޑިއޯ އަޕްލޯޑުކުރެވުނު ކަމުގައި ވިޔަސް، އިންސްޓަގްރަމްގައި ފޮލޯވަރުން ތިބި އަދަދަށް ބެލުމަށްފަހު، ގިނަ ފޮލޯވަރުން ތިބި މީހުންނަށް ގަޑިއިރުގެ ދިގު ވީޑިއޯވެސް ލެވޭނެ އިންތިޒާމު ހަމަޖައްސާނެކަމަށެވެ.\nގިނަ ރިޕޯޓުތައް ބުނާގޮތުގައި އިންސްޓަގްރަމް އިން މި ޚިދުމަތް ތަޢާރަފްކޮށްފައިވަނީ ގޫގުލްގެ ޔޫޓިއުބާ ވާދަކުރުމުގެ ގޮތުންނެވެ. އަދި، މިއީ ފޭސްބުކަށް ވަންނަ މީހުންގެ އަދަދު، އެތައް ގުނައެއް މަދުވަމުން ދިޔުމުގެ ސަބަބުންނާއި، ޒުވާނުންނާއި ފުރާވަރު އުމުރުގެ ކުދިން އަލަށް ފޭސްބުކަށް ނުވަންނާތީ ކުރިކަމެއްކަމަށްވެސް ބުނެފައިވެއެވެ.\nއިންސްޓަގްރަމް އިން ސްޓޯރީގެ ޚިދުމަތްވެސް ފަށާފައިވާއިރު، އެއީވެސް އެކުންފުނިން އަލަށް ތަޢާރަފްކުރި ޚިދުމަތެއް ނޫނެވެ. އެހެންނަމަވެސް، އެ އެޕްލިކޭޝަނަކީ ގިނަ ބަޔަކު ބޭނުންކުރަމުންދާ، ކޮލިޓީ އެޕްލިކޭޝަނެއްކަންވެސް ފާހަގަކޮށްލެވެއެވެ.\nފޭސްބުކް އާއި އިންސްޓަގްރާމްއިން ޓްރަމްޕް ބޭން ކޮށްފި\nރޮނާލްޑޯގެ އިންސްޓަގްރާމް ފޮލޮވަރުންގެ އަދަދު 250 މިލިއަނަށް!\nރޮނާލްޑޯއަށް އެންމެ ބޮޑު އާމްދަނީއެއް ލިބެނީ އިންސްޓަގްރާމުން


Midhiya aharu BML ah bodu faidhaa eh!\nމިދިޔަ އަހަރު ބީއެމްއެލްއަށް ބޮޑު ފައިދާއެއް!\nސާފު ފައިދާގެ ގޮތުގައި 1.4 ބިލިއަން ރުފިޔާ ވަނީ ލިބިފައި\nމިއީ ކުރީ އަހަރާ އަޅާބަލާއިރު4ޕަސަންޓް އިތުރުވުމެއް\nހިއްސާދާރުންނަށް ހިއްސާއަކަށް 22ރ. ބަހަން ވަނީ ނިންމައިފައި\nކ. މާލެ 12 އޭޕުރިލް 2018 | ބުރާސްފަތި 14:38 4,034\nބޭންކް އޮފް މޯލްޑިވްސް - ބީއެމްއެލް\nނިމިގެންދިޔަ އަހަރު ބޭންކް އޮފް މޯލްޑިވްސް (ބީއެމްއެލް) އަށް ސާފު ފައިދާގެ ގޮތުގައި 1.416 ބިލިއަން ރުފިޔާ ވަނީ ލިބިފައެވެ.\nއެ ބޭންކުން މިއަދު އާންމުކުރި 2017 ވަނަ އަހަރުގެ އޮޑިޓްކޮށްފައިވާ މާލީ ބަޔާނާއި އަހަރީ ރިޕޯޓް ދައްކާ ގޮތުން ޓެކްސް އަށް ކެނޑުމުގެ ކުރިން ލިބުނު ސާފު ފައިދާއެއް ބިލިއަނަށް އަރާފައިވާއިރު މިއީ ޖުމްލަކޮށް ކުރީ އަހަރާ އަޅާބަލާއިރު4ޕަސަންޓް އިތުރު އަދަދެކެވެ. އަދި އެއް މިންގަނޑަކުން ކުރީ އަހަރާ އަޅާބަލާއިރު 20 ޕަސަންޓްގެ ކުރިއެރުމެކެވެ.\nބީއެމްއެލްގެ މާލީ ހިސާބުތައް ދައްކާ ގޮތުން މިދިޔަ އަހަރު އާމްދަނީގެ ގޮތުގައި 2.3 ބިލިއަން ރުފިޔާ ލިބުނެވެ. މިއީ އޭގެ ކުރީ އަހަރަށް ވުރެ އަށް ޕަސެންޓް އިތުރު އަދަދެކެވެ. އޭގެ އިތުރުން ކަސްޓަމަރުން ޑިޕޮސިޓްކުރި ފައިސާގެ އަދަދު ވެސް 15 ޕަސެންޓް އިތުރުވެފައި ވެއެވެ. އެގޮތުން މިދިޔަ އަހަރުގެ ނިޔަލަށް 15 ބިލިއަން ރުފިޔާ ޑިޕޮސިޓް ކޮށްފައި ވެއެވެ.\nބޭންކް އޮފް މޯލްޑިވްސްއަށް 2017 ވަނަ އަހަރު ލިބުނު ފައިދާ ރެކޯޑު މިންވަރަކަށް އިތުރުވެފައި ވާއިރު، އެ ބޭންކުގެ ހިއްސާދާރުންނަށް ހިއްސާއަކަށް 22ރ. ބަހަން ވަނީ ނިންމައިފައެވެ. ގައުމީ ބޭންކުން ބުނެފައިވާ ގޮތުން، މިއީ ކުންފުނީގެ ތާރީޚުގައި އެންމެ ބޮޑު ފައިދާއެއް ބަހާ ފަހަރެވެ.\nރާއްޖޭގެ ގައުމީ ބޭންކުން މިދިޔަ އަހަރު މާލީ ގޮތުން ރެކޯޑް ނަތީޖާއެއް ހޯދާފައިވާއިރު އެ ބޭންކުން މުޖުތަމައަށް ކުރާ އިންވެސްޓްމަންޓްތައް ވަނީ ދެގުނަ އިތުރުކޮށްފައެވެ.\nމިދިޔަ އަހަރު ބީއެމްއެލް އިން ވަނީ މުޖުތަމައަށް ފައިދާހުރި ތަފާތު ކަންކަމުގައި 300 މިލިއަން ރުފިޔާ އިންވެސްޓްކޮށްފައެވެ.


Beyruge Millitary ah Raajjein Maruhaba Kiyanama Ukraine ah Vi Goi Vedhaane: Sheikh Zaid ބޭރުގެ މިލިޓަރީއަށް ރާއްޖެއިން މަރުހަބާ ކިޔާނަމަ ޔޫކްރެއިންއަށްވި ގޮތް ވެދާނެ: ޝެއިޚް ޒައިދު – Huvadhoo News Beyruge Millitary ah Raajjein Maruhaba Kiyanama Ukraine ah Vi Goi Vedhaane: Sheikh Zaid Huvadhoo News\nބޭރުގެ މިލިޓަރީއަށް ރާއްޖެއިން މަރުހަބާ ކިޔާނަމަ ޔޫކްރެއިންއަށްވި ގޮތް ވެދާނެ: ޝެއިޚް ޒައިދު\nފޮޓޯ: ދީނީ އިލްމުވެރިވާ ޝެއިޚް ޒައިދު އަލީ\nބޭރުގެ މިލިޓަރީއަށް ރާއްޖެއިން މަރުހަބާ ކިޔާނަމަ ޔުކްރެއިންއަށް ވި ގޮތަށް ވެދާނެ ކަމުގެ ބިރުއޮތްކަމަށް ދީނީ އިލްމުވެރިޔާ ޝައިޚު އަލީ ޒައިދު ވިދާޅުވެއްޖެއެވެ.\nޒައިދު ކުރި ޓްވީޓެއްގައި ފާހަނގަކޮށްފައިވާ ގޮތުގައި ޔުކްރެއިންގައި ހިނގަމުންދާ ހަނގުރާމައަކީ އެމެރިކާގެ ސަބަބުން މެދުވެރިވި ގޮތެކެވެ. ހަމައެގޮތަށް އެހެން ޤައުމުތަކުގެ މިލިޓަރީއަށް ރާއްޖޭގައި މަރުހަބާ ކިޔާނަމަ ރާއްޖެއަށްވެސް ޔުކްރެއިންއަށް ޖެހުނު ހާލު ޖެހިދާނެ ކަމުގެ ބިރު އޮތްކަމަށް ޒައިދު ވަނީ ވިދާޅުވެފައެވެ.\nޒައިދު ވިދާޅުވީ މިލިޓަރީ ގޮތުން އެއް ޤައުމު އަނެއް ޤައުމަށް އެއްބާރުލުން ދީ ހެދުމުން އެމެރިކާއިންވަނީ އިސްލާމީ އެތައް ޤައުމެއް ފުނޑާލާފަ ކަމަށެވެ. އެހެންކަމުން މިފަދަ ކަންކަމުން ރާއްޖެ އިބްރަތެއް ހާސިލް ކުރަން ޖެހޭ ކަމަށް ޒައިދު ވިދާޅުވިއެވެ. އަދި އެހެންޤައުމުތަކުގެ މިލިޓަރީއަށް ރާއްޖެއިން މަރުހަބާ ނުކިޔުމަށް ގޮވާލިއެވެ.\nޝައިޚު ޒައިދު މިހެން ވިދާޅުވީ މިޒަމަނަކީ ބޭރުގެ ބާރުތަކުން ކަނޑި ބަޑީގައި ހަނގުރާމަކޮށް ޤައުމުތައް ހިފާ ޒަމާނެއް ނޫންކަމަށް ވިދާޅުވެ ދައްކަވަމުންދާ ވާހަކަތާއި ގުޅިގެން ކުރެއްވި ޓުވީޓެއްގައެވެ.\nޔުކްރެއިންއާއި ރަޝިޔާގެ ހަނގުރާމަ ހޫނުވަމުންދާއިރު ދިވެހި ކިޔަވާކުދިން ވަނީ ޔުކްރެއިންގައި ތާށިވެފައެވެ. އެކުދިން ރާއްޖެ ގެނައުމުގެ މަސައްކަތް ސަރުކާރުންދަނީ ކުރަމުންނެވެ.


Maafaru Airportgai Pilot Training Schooleh Alhanee - Vaguthu\nމާފަރު އެއާޕޯޓުގައި ޕައިލެޓް ޓްރެއިނިންގ ސްކޫލެއް އަޅަނީ\n2 މަސް ކުރިން ( ޑިސެމްބަރު 1, 2019 )\nއައިލެންޑް އޭވިއޭޝަނުން ހިންގާ، ނ. މާފަރު އިންޓަނޭޝަނަލް އެއާޕޯޓުގައި ޕައިލެޓް ޓްރެއިނިންގ ސްކޫލެއް އަޅާނެ ކަމަށް އެ ކުންފުނިން ވިދާޅުވެއްޖެއެވެ.\nމާފަރު އިންޓަނޭޝަނަލް އެއާޕޯޓް ހުޅުވުމަށް ބޭއްވި ރަސްމިއްޔާތުގައި ވާހަކަދައްކަވަމުން އައިލެންޑް އޭވިއޭޝަންގެ މެނޭޖިންގ ޑިރެކްޓަރ މުހައްމަދު ރިޒްވީ ވިދާޅުވީ، އެ އެއާޕޯޓްގައި ޓްރެއިނިންގ ފެސިލިޓީއެއް ގާއިމް ކުރުމަށް އެ ކުންފުނިން ވަރަށް ވިސްނުމެއް ގެންގުޅުއްވާ ކަމަށެވެ.\n"އަޅުގަނޑުމެންގެ ވަރަށް ބޮޑު ވިސްނުމެއް އެބަ އޮތް ޓްރެއިނިންގ ފެސިލިޓީތަކެއް ގާއިމް ކުރަން. އޭގެ ތެރޭގައި ޕައިލެޓް ޓްރެއިނިންގ ސްކޫލެއް. އަޅުގަނޑުމެންގެ އިންޖީނިއަރިންގގެ އެމްއާރްއޯ ފެސިލިޓީއެއް". ރިޒްވީ ވިދާޅުވިއެވެ.\nއޭނާ ވިދާޅުވީ، އެ ފެސިލިޓީތައް ގާއިމް ކުރުމަށް ވަގުތުކޮޅެއް ނަގާފާނެ ކަމަށެވެ. ނަމަވެސް މިއީ މިހާރުވެސް ވަރަށް ބޮޑަށް މަސައްކަތް ކުރަމުން އަންނަ ކަމެއް ކަމަށް ރިޒްވީ ވިދާޅުވިއެވެ.\nރާއްޖޭގައި ޕައިލެޓުން ޓްރެއިން ކުރާ ހަމައެކަނި ސްކޫލް ހުރީ އައްޑޫ ސިޓީ ގަމުގައެވެ. އެ ސްކޫލް ހިންގަމުން ދަނީ އޭޝިއަން އެކަޑަމީ އޮފް އެރެނޮޓިކްސް(އޭއޭއޭ) އިންނެވެ.\nއެ ސްކޫލް މާފަރަށް ބަދަލު ކުރާނެ ކަމަށް އޭއޭއޭގެ ސީއީއޯ ވަނީ ވިދާޅުވެފައެވެ.\nޑިސެމްބަރު 2, 2019 01:11\nއައްޑޫ އެއަރ ޕޯޓް ވެސް މާފަރައް ބަދަލު ކޮއްލާ. ކަލެއައްވާނެ. އާކޮޅުގައި ބައެއް މީހުން ތިފާޑައް ފާޓު ފުޅާވެގެން އުޅޭނެ.\nޑިސެމްބަރު 2, 2019 03:17\nއަސްލަމް ކަލޭ ތިހިރީ ބޮޑު ހުންޖެހިފަތަ؟.ކަލޭމެން އެންމެން ފާރު ބުޑައް ގިއްގެޅިފަ ތިއްބާ މުޅި އައްޑޫ ރައިއްޔަތުންނިކުމެ ގައިގަ ކަށި ބިންދާގެން ރެޢާއި ދުވާލު ކުރިމަސައްކަތުން ކަލެއައް ތިމަގާމައް އާދެވުނީމަ މިހާރު ކަލޭގެ ވިސްނުން ތިހިރީ ކަލޭގެ އެދުތަންދޮށުގައި. ކަލޭމެންގެ ނެތެއްނުން ލަދުހަޔާތުގެ ކަންފުޅެއްވެސް. ކަލޭ ތިމަގާމުން ދުރައްޖައްސަން އައްޑޫ ރައިއްޔަތުން ނިކުންނާނެ. އިބޫ ރާއްޖެ އައް އައުމުން ކަލޭގެ ޝަކުވާކުރާނެ.ކަލޭތީ މަސްލަހަތް ނަގާލަން އުޅޭ މީހެއް. ކަލޭވަށައިވެންވާ ވެށި ދަސްނުވެ ހުރި މީހެއް. ކަލޭ މިހާރުން މިހާރައް ތިމަގާމުން އިސްތިއުފާ ދިނުމައް ގޮވާލަން. ކަލޭ ތިސަކަރާތެއް ޖަހަން އުޅޭތާ ޒަމާންތަކެއްވެއްޖެ.\nމާތް ﷲ ޢަށް ހަމްދުކުރަން. ކެތްތެރި ކަމުގެ މޭވާ ވ ފޮނިވާނެ. ރާއްޖޭގެ އެންމެ ފެެންވަރު ރަގަޅު އެއަރޕޯޓްސް ތެރޭ ނ. މާފަރު އިންޓަރނޭޝަނަލް އެއަރޕޯޓް. އެންމެ އަގުބޮޑު ރިސޯޓްސްތެރޭ ނ.އަތޮޅު ރިސޯޓްސް. އެންމެ އަގުބޮޑު އަތޮޅު ނ އަތޮޅު. އެއަތޮޅަކަށް ރައީސް ޔާމީން ނިސްބަތްވާ ނ. އަތޮޅު. ސާބަހޭ ނ އަތޮޅު ރައްޔިތުން. އިންޝާ ﷲ އަދިވެސް އަދިވެސް...


ސައީދު ވިދާޅުވަނީ ކަންކަން ނުހުއްޓުވެނީ ކޮން ގާނޫނެއް ނެތިގެންތޯ ރައްޔިތުން ސުވާލު ކުރާކަމަށް! | Atoll News\nސައީދު ވިދާޅުވަނީ ކަންކަން ނުހުއްޓުވެނީ ކޮން ގާނޫނެއް ނެތިގެންތޯ ރައްޔިތުން ސުވާލު ކުރާކަމަށް!\nޝާއިޢުކުރީ: މުޙައްމަދު އަފްރާޙް ޖޫން 23, 2021, 16:49\nރައްޔިތުން އުފައްދާ އެންމެ މުހިންމު ސުވާލުތަކުގެ ތެރޭގައި، ކަންތައްތައް ނުހުއްޓުވިގެން މިއުޅެނީ ކޮން ގާނޫނެއް ނެތިގެންތޯ ރައްޔިތުން އެބަ ބުނާ ކަމަށް މާވަށު ދާއިރާގެ މެމްބަރު މުހައްމަދު ސައީދު ވިދާޅުވެއްޖެ އެވެ.\nސައީދު މިފަދައިން ވިދާޅުވީ އުމުރުން 13 އަހަރުގެ މުހައްމަދު ރާއިފް އަންވަރަށް އިންސާފު ހޯދައި ދިނުމަށް އެދި މަޑަވެލީ ދާއިރާގެ މެމްބަރު މުހައްމަދު ފިރުޝާން ރައްޔިތުންގެ މަޖިލީހަށް ހުށަހެޅުއްވި ކުއްލި މައްސަލައަށް ބަހުސް ކުރައްވަމުން ނެވެ.\nސައީދު ވަނީ ރަހީނުކޮށް މަރާލުމަށް ފަހު ކާފިއު ގަޑީގައި މޫދަށް އެއްލާލި އިރު ފުލުހުން ކޮބައިތޯ ވެސް ސުވާލު ކުރައްވާފަ އެވެ.\nމީގެ އިތުރުން އެ ހާދިސާއިން ދައުލަތުގެ ބަލިކަށިކަން ވަރަށް ރީއްޗަށް އެނގިގެން ގޮސްފައިވާ ކަމަށާއި ކުޑަކުއްޖަކު ރަހީނު ކޮށްގެން އެ ގެންދިޔައީ މި މާލެ ސަރަހައްދުގައި ކާފިއުގެ ވަގުތުގައި ކަމަށް ސައީދު ވަނީ ވިދާޅުވެފަ އެވެ.\n“ ހަމަ ގައިމު ވެސް އެ ވަގުތު މަގުތައް އާންމު ހާލަތެއްހާ ބިޒީއެއް ވެސް ނުވާނެ. ފުލުހުންނާއި މަގުމަތި ބަލަހައްޓާ މީހުންނަށް މިކަންކަން ފާހަގަ ނުކުރެވިގެން މި އުޅެނީ ކީއްވެތޯ؟” ސައީދު ސުވާލު ކުރެއްވި އެވެ.\nސައީދު ވިދާޅުވީ ދައުލަތަށް މިއަށް ވުރެ ބޮޑަށް ބިރުވެރިކަމެއް އައިސް ފައިވާ ދުވަހެއް އައިކަމަށް ގަބޫލު ނުކުރައްވާ ކަމަށާއި އިޖުތިމާއީ ރައްކާތެރިކަން ފޯރު ކޮށްދިނުމަށް ދައުލަތް މިހާރު ނުކުޅެދިފައިވާ ކަމަށެވެ.\nޖެންޑަރ މިނިސްޓްރީން އިއްޔެ ބުނެފައިވަނީ މަރާލި 13 އަހަރުގެ ރާއިފަކީ ދައުލަތުން އިޖުތިމާއީ އެހީ ފޯރުކޮށްދެމުން ދިޔަ ކުއްޖެއް ކަމަށެވެ.\nރާއިފްގެ މަރާ ގުޅިގެން ތުހުމަތަށް 17 އަހަރާއި 27 އަހަރުގެ ދެ ފިރިހެނަކު ވަނީ ހައްޔަރު ކޮށްފަ އެވެ. އޭނާ މަރާލާފައި އޮއްވާ ފެނުނީ ހުޅުމާލޭގައި އަލަށް އާބާދުވާ ސަރަހައްދުގެ މޫދުން ނެވެ.


Hyundai Elevate : Hingaa Car eh\nއެލެވޭޓް .-- ފޮޓޯ: ހިޔުންޑައި\nހިޔުންޑައި އެލެވޭޓް : ހިނގާ ކާރެއް\nއާދައިގެ ކާރެއްހެން މަގުތަކުގައި ދުއްވުމުގެ އިތުރުން ހަތަރެސްފައި ޖަހާފަ ހިނގޭ ކާރެށްގެ މޮޑެލެއް މަޝްހޫރު ކާރު ކުންފުނި، ހިޔުންޑައި އިން ދައްކާލައިފިއެވެ. މި ކާރަށް ހިޔުންޑައި އިން ދީފައިވާ ނަމަކީ އެލެވޭޓް އެވެ.\nގާތަކާއި ފަރުބަދަތައް މަތިން ހިނގާލާފަ ދެވޭނެ ކަމަށް ހިޔުންޑައި އިން ބުނާ މި ކާރުގެ ކޮންސެޕްޓާއި ކުޑަ މޮޑެލް ދައްކާލައިފާ ވަނީ އެމެރިކާގެ ލާސް ވޭގަސްގައި ބޭއްވި ސީއީއެސް ޓެކްނޮލޮޖީ ފެއާގައެވެ.\nހިޔުންޑައި އިން ބުނާ ގޮތުގައި މި ކާރަށް ހިނގާފައި ގަޑިއަކު5ކިލޯމީޓަރަށް ދަތުރުކުރެވޭނެ އެވެ. އަދި5ފޫޓު ފާރުތަކަށް މި ކާރައް އެރޭނެ ކަމާއި5ފޫޓު ދުރުމިނަށް ފުއްމާލެވޭނެ ކަމަށްވެސް އެ ކުންފުނިން ބުނެއެވެ.\nހިޔުންޑައިގެ ނައިބު ރަައީސް ޖޯން ސޫ ވިދާޅުވީ މި ކާރު ޑިސައިން ކޮއްފައި ވަނީ ގުދުރަތީ ކާރިސާތަކަށް ވިސްނާފައި ކަމަށެވެ. ސުނާމީ ނުވަތަ ބިންހެލުމެށް އައިސްފި ހާލަތެއްގައި އެންމެ އެކަށީގެން ވާގޮތުގައި މީހުން ސަލާމަތް ކުރުމަށް ކަމަށެވެ.\n"އެލެވޭޓަށް ވަރަށް ފަސޭހައިން ފެންބޮޑުވެފައި އޮތް ތަނުން ނޫނީ ހަލާކުވެ ވެއްޓިފައި އޮތް ކޮންކުރީޓު ގަނޑެއް މަތިން ހިނގާލެވޭނެ" ޖޯން ވިދާޅުވިއެވެ.\nމިފަދަ ކާރެއް ހެދުމުގެ ސަބަބުން އިންސާނުންނަށް ވަރަށް ފަސޭހަވީނަމަވެސް މިފަދަ ކަމެއް ކުރުމަކީ އެހާ ފަސޭހަވާނެ ކަމެެއް ނޫން ކަމަށްވެސް ހިޔުންޑައި އިން ބުންޔެވެ.\nޓެކްނޮލޮޖީ ކާރު ހިޔުންޑައި


Faris aa hedhi ethah gellumeh libijje: Raees Yameen | Mihaaru\nއަޑުއެހުމަކަށް ފާރިސް މާލެ ގެންނަނީ: އޭނާ ނިސްބަތްވެވަޑައިގަންނަވާ ދާއިރާގައި ހުންނަވައި ރައީސް ޔާމީން ވަނީ ފާރިސަށް ވަރަށް ބޮޑަށް ފާޑުވިދާޅުވެފައި. --ފޮޓޯ/މިހާރު\nފާރިސްއާ ހެދި އެތައް ގެއްލުމެއް ލިބިއްޖެ: ރައީސް\n10 ޖުލައި 2018 - 14:13 48 comments\nސަރުކާރު ހިންގުމަށް ދަތިކޮށް، ވެރިކަން ކުރާ ޕީޕީއެމްގެ މަސްލަހަތު ނަގާލަން ދިއްގަރު ދާއިރާގެ މެމްބަރު އަހްމަދު ފާރިސް މަސައްކަތް ކުރެއްވި ކަމަށާއި އެ ކަންކަމާ ހެދި އެތައް ގެއްލުމަކާ ކުރިމަތިލާން ޖެހިވަޑައިގެންނެވި ކަމަށް ރައީސް އަބްދުﷲ ޔާމީން މ. ދިއްގަރުގައި މިއަދު ވިދާޅުވެއްޖެ އެވެ.\nމ. އަތޮޅަށް މިއަދު ފެއްޓެވި ދަތުރުފުޅުގައި، މަޖިލީހުގައި ފާރިސް ތަމްސީލްކުރައްވާ ދާއިރާގެ ރައްޔިތުންނާ ބައްދަލުކުރައްވައި، ރައީސް ޔާމީން ވަނީ ކޮއްކޯފުޅު، ފާރިސް މައުމޫނަށް ވަރަށް ބޮޑަށް ފާޑުވިދާޅުވެފަ އެވެ. ދިއްގަރަށް އެ މަނިކުފާނު ވެސް ވަޑައިގެން ކުރެއްވި ކެމްޕޭނާއެކު ފާރިސް އެ ދާއިރާ އަށް ހޮވިވަޑައިގަތުމަކީ ޕީޕީއެމާއި ސަރުކާރަށް ލިބުނު ގެއްލުމެއްގެ ގޮތުގައި ރައީސް ސިފަކުރެއްވި އެވެ.\nފާރިސަށް ބަހުގެ ހަމަލާތަކެއް ރައީސް ދެއްވި އިރު، ވެރިކަން ވައްޓާލުމުގެ ތުހުމަތުގައި ފާރިސް އަދިވެސް ހުންނެވީ ބަންދުކޮށްފަ އެވެ. އޭނާގެ މައްޗަށް އުފުލާފައިވާ ޓެރަރިޒަމްގެ ދައުވާގެ އަޑުއެހުމެއް މިއަދު ބާއްވަން ޝެޑިއުލްކުރުމަށް ފަހު ވަނީ ކެންސަލްކޮށްފަ އެވެ.\nޓެރަރިޒަމްގެ އެ ދައުވާ ސާބިތުވެއްޖެ ނަމަ 17 އަހަރުގެ ޖަލު ހުކުމަކާ އެކު މެމްބަރުކަމުގެ ގޮނޑި ވެސް ފާރިސަށް ގެއްލޭނެ އެވެ.\nއޭނާގެ މައްޗަށް އުފުލި ޝަހްސު އޮޅުވައިލުމުގެ ދައުވާ ސާބިތުވެ، މިހާރު ހުންނެވީ ހަތަރު މަހާއި 24 ދުވަހުގެ ޖަލު ހުކުމެއްގަ އެވެ. މީގެ އިތުރުން ރިޝްވަތުގެ ދައުވާއެއް ވެސް ފާރިސްގެ މައްޗަށް ދައުލަތުން ކުރެ އެވެ.\nރައީސް ޔާމީން ވިދާޅުވި ގޮތުގައި ރައްޔިތުންގެ މަޖިލީހުގެ އިންތިޚާބުގައި ދިއްގަރު ދާއިރާ އަށް ފާރިސް ހޮވައިދޭން އެދުމުން، ރައްޔިތުން ދިން އިޖާބަ އެ މަނިކުފާނަށް ފާހަގަކުރެއްވެ އެވެ. އެހެންވެ، ދިއްގަރު ހިމެނޭ ގޮތަށް މ. އަތޮޅާ މެދު އަބަދުވެސް ދެކެނީ ވަރަށް ޚާއްސަ ނަޒަރުން ކަމަށް ވިދާޅުވި އެވެ.\n"ދަންނަވާލަން މިއުޅެނީ، ދާއިރާގެ މެމްބަރަކު ނެތީމަ އޭގެ ފަޅުކަން އަޅުގަނޑުމެން އިހްސާސްކުރަން ޖެހޭ،" ރައީސް ޔާމީން ވިދާޅުވި އެވެ.\nދިއްގަރުގެ ބަނދަރު ހުޅުވުމާއި ނަރުދަމާ ނިޒާމްގެ ޚިދުމަތް ރަސްމީކޮށް ފެށުމަށް ބޭއްވި ރަސްމިއްޔާތުގައި ރައީސް ޔާމީން ބައިވެރިވެވަޑައިގަންނަވަނީ. --ފޮޓޯ/ރައީސް އޮފީސް\nއެކަމަކު އެ ފަޅުކަން އިހްސާސްކުރަން ޖެހުނީ ދިއްގަރަށް މެމްބަރަކު ނެގުމުގައި، ފާރިސް އަށް ފުރުސަތު ދިނުމުން ކަމަށް ރައީސް ޔާމީން ވިދާޅުވި އެވެ.\nޕީޕީއެމްގެ ތެރޭގައި މައްސަލަ އުފެދިގެން ދިޔައީ، އެންމެ ބުރަ މަސައްކަތެއް އެ މަނިކުފާނު ކުރައްވައިގެން ހޮއްވެވި ފާރިސްގެ ފަރާތުން ކަމަށް ވިދާޅުވި އެވެ. ޕާޓީ އާއި ޕީޕީއެމްގެ ވެރިކަމުގައި ދިމާވި ހުރިހާ މައްސަލަތަކުގައި އެންމެ އިސްކޮށް އުޅުއްވީ، ފާރިސް ކަމަަށް ވެސް ވިދާޅުވި އެވެ.\n"މި ދާއިރާ އަށް ފާރިސް ނެގުމަކީ އަޅުގަނޑުމެންގެ ޕާޓީ އަށް ލިބުނު އެންމެ ބޮޑު ގެއްލުން،" ރައީސް ވިދާޅުވި އެވެ.\n"މީގެ އުނދަގޫ އަޅުގަނޑުގެ ސަރުކާރުން މިހާރު ވެސް އުފުލަމުން މިދަނީ."\nފާރިސް ވެސް ހިމެނޭ ގޮތުން ރައްޔިތުންގެ މަޖިލީހުގެ މެމްބަރުންތަކެއް ގުޅިގެން، ވެރިކަން ވައްޓާލަން ކުރި މަސައްކަތްތަކަކީ، ރައީސް ޔާމީން ވިދާޅުވި ގޮތުގައި، އެ ކަންކަމާ މެދު ފިޔަވަޅު އަޅަން ޖެހޭނެ ކަން ކަމެވެ. ކޮންމެ ސަރުކާރެއް އޮތަސް އެފަދަ ކަންކަމުގައި ފިޔަވަޅު ނާޅާއި ދޫކޮށްނުލާނެ ކަމަށް ވިދާޅުވި އެވެ.\nޔޫރަޕިއަން ޔޫނިއަން (އީޔޫ) އިން މި މަހުގެ މެދު ތެރޭގައި ދަތިކުރުމުގެ ފިޔަވަޅު އަޅާނެ ކަމުގެ އިންޒާރު ދީފައިވާ ކަމަށާއި އެފަދަ ކަންކަމަކީ ވެސް މަޖިލީހުގެ މެމްބަރުންގެ ގޮތުގައި ތިއްބަވައިިގެން ކުރައްވާ ގާނޫނާ ޚިލާފު ކަންކަމުން މެދުވެރިވާ ކަންތައް ކަމަށް ވެސް ރައީސް ވިދާޅުވި އެވެ.\nއިތުރު ލިޔުންތައް ތަރައްގީގެ މަޝްރޫއުތައް ސަރުކާރު ޕީޕީއެމް ރައީސް އަބްދުﷲ ޔާމީން\nރައީސް ޔާމީންގެ އުންމީދުތައް މާ ކުރީގައި


މިއަދަކީ 1440 ވަނަ އަހަރުގެ ހައްޖު ދުވަސްMikal News\n2017 ވަނަ އަހަރު ހައްޖުގެ އަޅުކަމަށް ގިނަ މީހުން ދިޔަ ގައުމުތައް، ރާއްޖެ އާއެކު.\nމިއަދަކީ 1440 ވަނަ އަހަރުގެ ހައްޖު ދުވަސް\n10 އޯގަސްޓް 2019, 16:17 |\nމިއަދަކީ 1440 ވަނަ އަހަރަގެ ހައްޖު ދުވަހެވެ. ދުނިޔޭގެ ކަންކޮޅުތަކުގައިވާ އެންމެހާ މުސްލިމުން މިދުވަސް ފާހަގަ ކުރަނީ، މުސްލިމުންގެ ތެރެއިން ކެރި ކުޅަދާނަވެގެންވާ މީހުން ހައްޖުގެ އަޅުކަމުގައި މަޝްއޫލުވެގެން އުޅޭ ދުވަހެއްގެ ގޮތުގައެވެ.\nހިޖުރީ ކަލަންޑަރުން ޒުލްހިއްޖާ މަހު9ވަނަ ދުވަހަކީ ކޮންމެ އަހަރަކު ވެސް ހައްޖުވެރީންގެ އެންމެ މުހިންމު ރުކުން ކަމުގައިވާ އަރަފާތް ބިމަށް އެންމެން އެއްވާ އެއްވާ ދުވަހެވެ. އެބިމުގައި ތިބެ ހައްޖުގެ އަޅުކަމުގެ ޚާއްސަ ދަރުސް އަޑުއަހައި އެދުވަހުގެ މެންދުރު ނަމާދު ޖަމާއަތުގައި ކުރުމެވެ.\nއެއަށްފަހު ސަޢުޔު ކުރެއެވެ. ނުވަތަ ސަފާ ފަރުބަދައާއި އާއި މަރުވާ ފަރުބަދަ އާއި ދެމެދު ހިނގަނީއެވެ. އަސްލު ހައްޖުގެ އަޅުކަން ފެށނީ ހައްޖުމަހުގެ 8 ވަނަ ދުވަހު މިނާއަށް ދިއުމުންނެވެ. އެއިގެ ކުރީގައި އެކުރަނީ އުމްރާގެ އަޅުކަމެވެ. މިނާގައި ރޭގަނޑު (ހައްޖުމަހުގެ 8 ވަނަ ދުވަހުގެ ރޭ) ހޭދަކުރުމަށް ފަހު ދެން އޮންނަނީ އަރަފާތަށް ދިއުމެވެ.\nމިއަދުގެ (9 ޒުލްހިއްޖާ) އިރު އޮއްސުމުން ހައްޖުވެރިން ދާނީ މުޒުދަލިފާއަށެވެ. އެއަށްފަހު މިނާއަށް ދާނެއެވެ. ދާ މަގުމަތީގައި ބޮޑު ޖަމްރާއަށް އުކަން7ހިލަކޮޅު ހޮވާނެއެވެ.\nހައްޖު މަހުގެ 10 ވަނަ ދުވަހަކީ ހައްޖުވެރީންނަށް ގުރުބާން ގެ ދުވަހެވެ. ނުވަތަ ކަތިލުމުގެ ދުވަހެވެ. އެކަމަކުވެސް ހައްޖުވެރިންނަށް މިދުވަހުގެ އެންމެ ޚާއްސަކަމަކީ މެންދުރުވުމުގެ ކުރިން ބޮޑު ޖަމްރާއަށް ހިލަ އުކުމެވެ. ގުރޫބާން ކުރުމުގެ ބައި އަންނަނީ އެއިގެ ފަހުންނެވެ. އެއައަށް ހަދުޔު ކަތިލުމޭ ވެސް ކިޔައެވެ. އެއިގެ ފަހުން ފިރިހެންނުން ބޯބޭލުން ނުވަތަ ބޯކޮށުން އަދި އަންހެނުން ބޮލުގެ އިސްތަށިން އިންޗިއެއްހާ މިންވަރު ކެނޑުން އޮވެއެވެ.\nމި ދުވަހުގެ ގުރުބާނަކީ، ﷲގެ އަމުރުފުޅަށް އިސްމާޢީލުގެ ފާނު ގުރުބާން ކުރެއްވުމުގެ ބަދަލުގައި އިބްރާހިމްގެ ފާނުގެ ކަންބަޅި ބަކަރިއެއް ގުރުބާންކުރި ކުރެއްވުން ރަމްޒުކޮށްދޭ ކަމެކެވެ. އަދި މިއީ ފަގީރުންނަށް ސަދަގާތް ކުރެވިގެން ދާ ދިއުމެކެވެ. ހައްޖުވެރިންގެ މި އަޅުކަމުގައި ބައިވެރިވުމުގެ ގޮތުން ހައްޖަށް ނުދާ މީހުން ވެސް އެމީހުންގެ ޢީދު ދުވަހު އުޟުހިއްޔާ ކަތިލުންތައް ބާއްވައެވެ. މިދުވަހަކީ އަޟުހާ ޢީދުގެފުރަތަމަ ދުވަހެވެ.\nހައްޖުމަހުގެ ދެން ޖެހިގެން އަންނަ އައްޔާމު ތަޝަރީގު3ދުވަހު ވެސް ޖަމްރާތަކަށް ހިލަ އުކުން އޮވެއެވެ. އެގޮތުން ކުޑަ ޖަމްރާއަށާއި މެދު ޖަމްރާ އަދި ބޮޑު ޖަމްރާއަށް ހިލަ އުކައެވެ. މިކަމަކީ ޝައިތާނާގެ އުނދަގުލުން ސަލާމަތް ވުމަށް ކުރެވޭ ކަމެކެވެ. މިކަން ރަމްޒުވަނީ އިބްރާހިމުގެ ފާނު ﷲގެ އަމަރުފުޅާއި އެއްގޮތަށް ކަންތައް ކުރައެއްވުމުން ދުރުކުރުމުގެ ގޮތުން ޝައިތާނާ ވަސްވާސް ދިނުމަށް ކުރި މަސައްކަތުން ދުރުކުރުމުގެ ގޮތުން ކުރެވުނު ކަންތައްތަކެވެ.\nއެއިގެ ފަހުން ހައްޖުގެ ތަވާފު ކުރެއެވެ. އަދި ބައެއް މީހުން މިނާގައި ރޭކުރުމަށްފަހު އެނބުރި އައިސް ހައްޖުގެ ތަވާފު ކުރެއެވެ. ހައްޖުގެ އަޅުކަމުގެ ބައިތައް އަދާކޮށް ނިމުމުން ދެން އެންމެފަހުން ކުރަނީ ތަވާފުލް ވަދާޢު އެވެ. ނުވަތަ ނިމުމުގެ ތަވާފެވެ. އެއާއެކު ހައްޖުގެ އަޅުކަން ނިމެއެވެ.\nނޯޓް: މިއީ ދީނީ އިލްމުގެ ގޮތުން ލިޔެފައިވާ ލިޔުމެއް ނޫނެވެ. ހަމައެކަނި ހައްޖުގެ އާއްމު މައުލޫމާތުގެ މައްޗަށް ލިޔެފައިވާ ލިޔުމެކެވެ. މިލިޔުމުގެއި ގޯހެއް އޮތްނަމަ މިލިޔުމުގެ ކޮމެންޓް ގޮތުގައި އަންގާލަ ދިނުން އެދެމެވެ.\nއިތުރު ލިޔުންހައްޖު ދުވަސް\nTags: ހައްޖު ދުވަސް


SunOnline: Corruption ge massalaigai Najib Razak 12 aharah jalah laan hukumkoffi\nކޮރަޕްޝަނުގެ މައްސަލާގައި ނަޖީބު ރައްޒާގު 12 އަހަރަށް ޖަލަށް ލާން ހުކުމްކޮށްފި\nރުގިއްޔާ މުހައްމަދު މޫސާ 28 Jul 2020, 19:32\nމެލޭޝިއާގެ ކުރީގެ ބޮޑުވަޒީރު ނަޖީބު ރައްޒާގު 12 އަަހަރަށް ޖަލަށް ލާން ވަނީ ހުކުމްކޮށްފަ -- ފޮޓޯ: އީޕީއޭ\nކުއަލަލަމްޕޫރު (ޖުލައި 28): މެލޭޝިއާގެ ކުރީގެ ބޮޑުވަޒީރު ނަޖީބު ރައްޒާގުގެ މައްޗަށް ކޮރަޕްޝަނުގެ ދައުވާތައް ސާބިތުވުމާ ގުޅިގެން އޭނާ 12 އަހަރަށް ޖަލަށް ލާން ހުކުމްކޮށްފި އެވެ.\nއުމުރުން 67 އަހަރުގެ ނަޖީބުގެ މައްޗަށް އެ ހުކުމް ކުރީ، މެލޭޝިއާގެ ދައުލަތުގެ އިންވެސްޓްމެންޓް ފަންޑު 1އެމްޑީބީގެ ކޮރަޕްޝަނުގެ މައްސަލައަކާ ގުޅިގެން މިއަދު ކުއަލަލަމްޕޫރުގެ ހައި ކޯޓުގައި ކުރިއަށްގެންދިޔަ ޝަރީއަތުގައި އޭނާގެ މައްޗަށް އަމާނާތައް ހިޔާނާތްތެރިވުމާއި މަނީ ލޯންޑަރިން އާއި ބާރުގެ ބޭނުން ނަހަމަ ގޮތުގައި ބޭނުން ކުރުމުގެ ހަތް ދައުވާއެއް ސާބިތުވުމާ ގުޅިގެންނެވެ.\nއެ މައްސަލާގައި ބާރުގެ ބޭނުން ނަހަމަ ގޮތުގައި ބޭނުން ކުރުމުގެ ސަބަބުން ނަޖީބު 12 އަހަރަށް ޖަލަށް ލާން ހުކުމް ކުރި އިރު، އަމާނާތަށް ހިޔާނާތްތެރިވުމާއި މަނީ ލޯންޑަރިންގެ ދައުވާތަކުގައި އޭނާ 10 އަހަރަށް ޖަލަށް ލާން ވަނީ ހުކުމް ކޮށްފަ އެވެ. އެ ހުރިހާ ހުކުމެއްވެސް ތަންފީޒު ކުރައްވާނީ އެއްކޮށް ކަމުން އޭނާ ޖަލުގައި ހޭދަ ކުރައްވަން ޖެހޭނީ ގިނަވެގެން 12 އަހަރެވެ.\nމީގެ އިތުރުން ނަޖީބު ވަނީ 49 މިލިއަން ޑޮލަރުން ޖޫރިމަނާކޮށްފަ އެވެ.\nއެ ހުކުމް އިސްތިއުނާފަށް ހުށަހަޅާނެ ކަމަށް ނަޖީބު ވިދާޅުވުމާ ގުޅިގެން މައްސަލަ ބައްލަވާ ފަނޑިޔާރު ވަނީ އޭނާ ހުކުމް ތަންފީޒު ކުރުން ފަސްކޮށްދެއްވާފަ އެވެ.\n"އަޅުގަނޑުމެންގެ ނިޒާމުގައި ހައި ކޯޓަކީ ފުރަތަމަ ކޯޓު އަދި މި ނިންމުން ނިންމެވީ އެންމެ ފަނޑިޔާރެއް. އަޅުގަނޑުމެންނަށް އަދި އިސްތިއުނާފު ކުރެވޭނެ،" ނަޖީބު ވިދާޅުވި އެވެ.\nއެ ޝަރީއަތަކީ 1އެމްޑީބީގެ ސަބްސިޑަރީ ކުންފުންޏެއް ކަމަށްވާ އެސްއާރުސީ އިންޓަނޭޝަނަލްއިން ނަޖީބުގެ އެކައުންޓަށް 10.4 މިލިއަން ޑޮލަރު ޖަމާކުރި މައްސަލައިގެ ޝަރީއަތެވެ.\nދެހާސްނުވަ ވަނަ އަހަރު މެލޭޝިއާގެ ބޮޑުވަޒީރު ކަމަށް ނަޖީބު ވަޑައިގެންނެވިތާ މާގިނަ ދުވަސްތަކެއް ނުވަނީސް 1އެމްޑީބީ ފަންޑު ހުޅުވީ އެގައުމުގެ ތަރައްގީގެ މަޝްރޫއުތަކަށް ފައިސާ އެއްކުރުމަށެވެ. ނަމަވެސް އެމެރިކާގެ ޖަސްޓިސް ޑިޕާޓްމެންޓުން ތުހުމަތުކުރާ ގޮތުގައި 1އެމްޑީބީ ފަންޑުން ވަނީ 4.5 ބިލިއަން ޑޮލަރު ޑައިވާޓުކޮށް، ލޯންޑާކޮށްފަ އެވެ. އަދި އެ ފައިސާ ބޭނުންކޮށްފައި ވަނީ އަގުބޮޑު ޕްރައިވެޓް ޖެޓާއި ގެތަކާއި ޔޮޓެއް ގަތުމަށެވެ.\nއެމެރިކާގެ ޕްރޮސިކިއުޓަރުން ތުހުމަތު ކުރާ ގޮތުގައި 1އެމްޑީބީން ނަޖީބުގެ އެކައުންޓަށް ފޮނުވި ޖުމްލަ ފައިސާގެ އަދަދު 681 މިލިއަން ޑޮލަރަށް އަރަ އެވެ. ނަމަވެސް ނަޖީބުގެ ވެރިކަމުގައި އެ މައްސަލަ ބެލި ކޯޓަކުން ވަނީ އެއީ ސައުދީ ޝާހީ އާއިލާ އިން އޭނާއަށް އެރުވި ހަދިޔާއެއް ކަމަށް ނިންމާފައި އެވެ.\nއެމައްސަލައިގައި ނަޖީބު ކުށްވެރި ނުވާ ކަމަށް އޭރު ކޯޓުން ނިންމި ނަމަވެސް 2018 ވަނަ އަހަރު ވެރިކަމަށް ވަޑައިގެންނެވި މަހާތިރު މުހައްމަދު، އެމައްސަލައިގެ ތަހުގީގު އަލުން ފައްޓަން އަމުރު ކުރެއްވި އެވެ.\nއާ ސަރުކާރަކަށް ޕާލިމެންޓުގެ ތާއިދު ލިބިއްޖެ: އަންވަރު\nގިނަ ދަރިވަރުންނަށް ފުރުސަތު ދޭން މެލޭ ފްލައިޓު ފަސްކޮށްފި\nދަރިވަރުން އެދުނު ގޮތަށް މެލޭޝިޔާ ފްލައިޓް ފަސްކޮށްދީފި


Thinadhooin Covid Bali Jehunu 100 Vana Meehaa Fenunu Iruves Aammun Serious Eh Noon! - AO News\nމީގެ 08 ވަރަކަށް މަސްދުވަސް ކުރިއެވެ. މާލެއިން ދަތުރުކުރި ބޯޓެއްގެ ފަޅުވެރިއަކު ނޭފަތް މާބޮޑަށް ދުޅަވެގެން ތިނަދޫގައި ހުންނަ ޑރ. އަބްދުއް ސަމަދު މެމޯރިއަލް ހޮސްޕިޓަލަށް ދެއްކުމާއި ގުޅިގެން ކޮވިޑް-19 އަށް ޝައްކުކުރެވޭ އަލާމާތްތަކެއް ހުރުމުން އެ ހޮސްޕިޓަލުން ހެދި ޓެސްޓުގެ ނަތީއްޖާ ފައްސިވުން ވެގެން ދިޔައީ ނައްސި ވިސްނުން ގެންގުޅޭ ތިނަދޫ ރައްޔިތުންނަށް ބޮޑު ސިހުމެއް ގެނުވި ކަމަކަށެވެ.\nގެ ކައިރީ ހުންނަ ގެއެއްގެ އުމުރުން ދުވަސްވީ މީހެކެވެ. ސްކޫލް ދައުރުގެ ގާތް ރައްޓެއްސެއްގެ ބައްޕައެވެ. ސަލީމް މިސްކިތުން ފެންނަ މޫނެކެވެ. ބައެއް ހުކުރު ދުވަސް ދުވަހު އެއް ސުފުރާއެއް މަތިން ކައިބޮއި ހެދި، މީހުންނާ ގުޅޭ ހެޔޮ މީހެކެވެ. އެހެން މީހުންނަށްވުރެ ބޮޑަށް ހަމަގައިމުވެސް އަޅުގަނޑު އެ ބޭބެ ކޮވިޑް ބަލި ޖެހުނު ޚަބަރު އަޑުއިވުމުން އެކަމާއި ކަންބޮޑު ދެރަ ވީމެވެ. އެހެން މީހުން ކަންބޮޑު ނުވާ ވާހަކައެއް ނޫނެވެ.\nއެހެންނަމަވެސް އެ ދަނޑިވަޅުގައިވެސް ތިނަދޫގެ ބައެއް މީހުން ބެލީ އޭގެ ކުރީގެ ހަފްތާ ބަންދުގައި ތިނަދޫގައި ކުރިއަށްދިޔަ ޕީ.ޕީ.އެމް ގެ މުޒާހަރާއަކަށް އެ ބޭބެ ދިޔުމާއި ގުޅިގެން ކޮންމެވެސް މޮޅު އެއްޗެކޭ ކިޔައިގެން ބޭބެ ދަށް ކޮށްލެވޭތޯ، މީސްމީޑިއާ ތަކުގައި ދޮގު ވާހަކަތައް ފެތުރުމަށެވެ. ބައެއް މީހުންގެ އާދަތާއެވެ.\nކޮންމެއަކަސް ގިނަ ބަޔަކަށް ކޮވިޑް އަކީ ބަލީގެ ނުރައްކާ ބޮޑު، ސީރިއަސް ބައްޔެއްކަން ގަބޫލުކުރެވެން ފެށުނެވެ. ވަކިވަކި ފަރުދުންނަށް މި ބަލިން ރައްކާތެރިވުމަށް ކުރެވޭނީ ކޮން ކަމެއްތޯ ބަލައި ކަމާބެހޭ ފަރާތްތަކުގެ އިރުޝާދުތައް އަޑުއެހިއެވެ. އެދުވަސްވަރު މަގުމަތީގައި އާއްމުން އެއްވެ އުޅޭ އުޅުން މަދުވިކަން ފާހަގަވިއެވެ.\nތިނަދޫގައި ކޯވިޑްގެ ފުރަތަމަ ކޭސް ފެނުނުތާ މިހާރު މިވަނީ 08 މަހަށް ވުރެ ގިނަ ދުވަސްވެފައެވެ. ގިނަ ދުވަސްތަކަކަށްފަހު މިހާރު ތިނަދޫގައި މިވަނީ މިބަލީގެ ނުރައްކާ އިތުރަށް ބޮޑުވެފައެވެ. ނުރައްކަލުގެ ރަނގަބީލު ޖެހެން އުޅޭހެން ހީވިއަސް މިއީ އަޅުގަނޑަށް އެކަނި ހީވާ ހީވުމަކަށް ވެސް ވެދާނެއެވެ. ހަގީގަތަކީ ރާއްޖެއިން މިބަލީގެ ނުރައްކާ އެންމެ ބޮޑުވި އިރުވެސް ތިނަދޫގައި މިބަލި ނުފެންނަ އަދަދަކަށް މިހާރު މިބަލި ޖެހިފައި ތިނަދޫގައި ތިބި މީހުންގެ އަދަދު ރިކޯޑް އަދަދަކަށް މައްޗަށް އަރާފައިވާ ކަމެވެ.\nކޮވިޑަކީ ނުރައްކާތެރި ސީރިއަސް ބައްޔެއްގެ ގޮތުގައި ތިނަދޫ މީހުން ކުރިން ދެކުނު ނަމަވެސް މިހާރު މިއީ މާ ބޮޑުކަމަކަށް ތިނަދޫ މީހުންނަށް ނުވާކަން އެކި ހިސާބުތަކަށް ނަޒަރު ހިންގާލުމުން އެނގިގެން ދެއެވެ. އެތައް ބަޔަކު އެއްތަނަކަށް އެއްވެ ގްރޫޕް ހަދައިގެން ކޮފީބޮއެ އެބަޔަކު ބޭނުންކަމެއް ކުރަނީއެވެ. ފިނި ބުރުތަކާއި ރޯދަވީއްލުން ތަކަށް ކޮންމެ ދުވަހު މުޅިން އައު ބަޔަކާއި އެކީ ދެވޭތޯ ބަލަނީވެ.\nކުޅިވަރު މުބާރާތްތައް ހަމަ އެއްވެސް ގޮތަކަށް ނެތީތޯ ސޯޝަލް މީޑިއާގައި ޖަމިއްޔާ ޖަމާއަތްތަކަށް ގޮވާލައި އަޑުގަދަކުރާ ޒުވާނުންނެވެ. މާސްކް އެޅުމަކީ މަޖްބޫރު ކަމެއްގެ ގޮތުގައި އޮތް ނަމަވެސް އެކަން ކުރަނީ އެމީހަކު އެ ގަޑިއެއްގައި ހިތަށް އެރި ގޮތަކަށެވެ. މިއީ އެއްވެސް ނުރައްކަލެއް އޮތް ކަމެއް ނޫންކަމަށް ޤަބޫލުކުރާ މީހުން ތިބިއިރު މިއީ ބައްޔެއް ނޫންކަމަށް ގަބޫލުރާ ތިނަދޫ މީހުންގެ އަދަދު މާ މައްޗެވެ.\nފާއިތުވެދިޔަ 10 ދުވަހެއްގެ ތެރޭގައި މިބަލި ޖެހުނު މީހުންގެ އަދަދު މިވަނީ 29 އަށް އަރާފައެވެ. ރޭ ތިނަދޫއިން އެންމެ ފަހުން މިބަލި ޖެހުނު މީހާއާއެކު ތިނަދޫގައި ބަލިޖެހުނު މީހުންގެ ޖުމްލަ އަދަދު މިވަނީ 100 އަށް އަރާފައެވެ. ބަލި ޖެހޭ ކޮންމެ ގެއަކުން އެ އަންނަނީ އައިލާގެ ހުރިހާ މެމްބަރުންނަށް ބަލި ޖައްސާ މުޅި އާއިލާ އެއްކޮށް ހާސްކަމުގެ ތެރެއަށް ވައްޓާލުމުންނެވެ.\nބައެއް މީހުންގެ ވިސްނުމަކީ މި ބަލީގައި ހާލު ބޮޑުވެ ދުނިޔެއާއި ވަކިވެ ދަނީ ހަމައެކަނި ދުވަސްވީ މީހުންނާއި ދާއިމީ ބަލިތަކަށް ދިގު މުއްދަތަކަށް ބޭސް ކާންޖެހޭ މީހުން އެކަނި ކަމަށެވެ. ނޫނެކެވެ. މިބަލި ތަހައްމަލު ކުރި ޒުވާނުންގެ ވެސް ހާލު ދަށްވެ އައި.ސީ.ޔޫ. އަށް ލާން ޖެހުނު ޒުވާނުންގެ އަދަދު މަދެއް ނޫނެވެ. އަދި އެ ޒުވާނުން ތަޖުރިބާކުރަން ޖެހުނު ބިރުވެރިކަމާއި ނުރައްކަލުގެ ވާހަކަތައް އެކިއެކި ޕްލެޓްފޯމްތަކުގައި ފެންނަން އެބަހުއްޓެވެ. ހަމައެކަނި އެރަށެއްގެ މީހުން ސޯޝަލް މީޑިއާގައި ހިއްސާކުރާ އެއްޗެހި ނުބަލާ ރާއްޖޭގެ އެހެން ރަށްރަށާއި އަތޮޅުތަކުގެ އިތުރުން ދުނިޔޭގެ އެކިއެކި ގައުމުތަކުގައި މިބަލީގެ ވޭން ތަޙައްމަލުކުރި މީހުންގެ އިހުސާސްތަކާއި ކުރި ތަޖުރިބާތައް ބަލާލާށެވެ.\nތިނަދޫގައި މިހާރު ކޮވިޑަށް ފަރުވާ ހޯދަމުން އަންނަ ހޯމް ކަރަންޓީން ފުރިހަމަކުރި މީހަކު ފިޔަވައި ދެން ތިބި މީހުންގެ އިހުމާލު އޮވެގެން މިވަގުތު މިބަލި ތިނަދޫގައި ފެތުރެމުންދާ ކަން ގަބޫލުކުރާށެވެ. އެއީ އެމީހާ ފިޔަވައި ދެން ތިބި މީހުންނާއި ޑައިރެކްޓް ކޮންޓެކްޓްވި ފަރާތްތަކަށް މިހާރު މިބަލި ޖެހެމުން ދާތީއެވެ. އަދި ވަކި ތަރުތީބެއް ނެތި ނަގަމުން އަންނަ ސާމްޕަލްތައް ވެސް މި ބައްޔަށް ފައްސި ވަމުން ދާތީއެވެ.\nސޯޝަލް މީޑިއާގައި ސަކަރާތްޖަހާ މަޖާ ޕޯސްޓްތައް ޝެއަރ ކޮށްލާ ހިތްހަމަޖައްސާލައިގެން ގޭގައި މިވަގުތު މަޑުކޮށްލާށެވެ. ފަރުދީ ޒިންމާއޭ ކިޔާ ސީރިއަސް ކޮމެންޓްތަކެއް ކޮށްފައި ގޮސް ޖަމާއަތް ހަދާލައިގެން ކޮފީ ބޯން ތިއްބަސް ފަރުދީ ޒިންމާ އަދާކުރެވުނީކީ ނޫނެވެ. ފަރުދީ ޒިންމާ އަކީ ފޭސްބުކްގައި ކުރާ ޕޯސްޓަކުން އަދާކުރެވޭ އެއްޗެއް ކަމަށް ގަބޫލު ނުކުރާށެވެ.\nތިނަދޫގައި މިބަލީގައި މީހަކު އަޅުގަނޑުމެންނާއި ވަކިވެގެން ދާން ޖެހިފައި ނުވުމަކީ ﷲ ގެ ހަޟްރަތުގައި ޝުކުރުކުރަން ޖެހޭ ވަރުގެ ކަމެކެވެ. ތިނަދޫގައި ނޫން ކަމުގައި ވިއަސް ތިނަދޫ މީހުން މިބަލީގައި ވަނީ އާއިލާއާއި ގާތް އެކުވެރި ރައްޓެހިންނާއި ވަކިވެގެން ގޮސްފައެވެ. ދުނިޔެއަށް އަލްވަދާޢު ކިޔާފައެވެ.\nހޯމް ކަރަންޓީނުގައި ތިބޭ މީހުންނާއި ބައްދަލު ނުކުރާށެވެ. ކޮންމެހެން ދާންޖެހޭ ތަނަކަށް މެނުވީ ގެއިން ބޭރަށް ނުދާށެވެ. ބޭރަށް ދިޔަޔަސް މާސްކް އަޅާށެވެ. މާސްކް އަޅާއިރު ނޭފަތާއި ދަތްދޮޅި ރަނގަޅަށް ނިވާކުރާށެވެ. ގިނަގިނައިން ސައިބޯނި ލައިގެން އަތް ދޮންނާށެވެ. ގައިދުރުކަން ބަހައްޓާށެވެ. އެމީހަކާއި ބައްދަލުވާ މީހުންގެ އަދަދު ވީހާވެސް މަދުކުރާށެވެ. ސިއްހީ މާހިރުންގެ ވާހަކަތައް އަޑު އަހާށެވެ.\nމިއީ ހަމައެކަނި އަޅުގަނޑާއި އަޅުގަނޑުގެ ރައްޓެހިންގެ ރައްކާތެރިކަމަށް ދައްކާ ވާހަކައެއް ނޫނެވެ. މުޅި މުޖްމަތައާއި ތިނަދޫ އެންމެހާ ބޭފުޅުން ދެކެ ލޯބިވާތީ އާދޭހާއި އެކު ބުނާ އެއްޗެކެވެ. ކޮވިޑަކީ ތަޖުރިބާކޮށްލަން ވެސް ރަނގަޅު ކަމެއް ނޫނެވެ.\nކޮވިޑް-19ކޮވިޑް-19 ގދ. ތިނަދޫދިވެހިރާއްޖެގދ. އަތޮޅުގދ.ތިނަދޫ\nbigaru council ge raees thikamaa keekey bunanee. protin aai cholesterol kaashey anekka nubuneubtha thikamaa gulhigen\nކަލޯ.. ރީތި ގޮތަކަން އިބާރާތެ ކޮޓެފެއި ޙަބަރެ ލިޔުމާ އޭބުއަސް ނޫސްވެރިއަކަން ވެހުޓެ ފަރުދީ ޒިއްމާއެކެ. 'ބަލި ޖެހޭ ކޮންމެ ގެއަކުން އެ އަންނަނީ އައިލާގެ ހުރިހާ މެމްބަރުންނަށް ބަލި ޖައްސާ މުޅި އާއިލާ އެއްކޮށް ހާސްކަމުގެ ތެރެއަށް ވައްޓާލުމުންނެވެ' އެ އިބާރާތާ އެއޮއްތޫ އެންމެ ރަނގަޅަން ހޭ؟\nކޯވިޑް-19 ބަލީގައި މިދުނެޔެއިން މަރުވި ބަޔަކު މަރުވީ،ކޮރޯނާ ވައިރަހުގެ ސަބަބުންނޫނެވެ. ފަރުވާ ނުދެވިގެންނެވެ. ކޯވިޑް-19 ޖެހިގެން ރަގަޅުވި ބަޔަކު ރަގަޅުވީ، ބޭސް ފަރުވާ އަކުންނޫނެވެ. އެމީހެއްގެ އަމިއްލަ ދިފާޢީ ނިޒާމުގެ ރަގަޅު ކަމުންނެވެ. ފަހުން މިކަންތައް މާޒީވެދާނެއެވެ. ލައްކަ މަންޒަރެއް ފެންނާނެއެވެ. ލައްކަ ތަޖްރިބާއެއް ލިބޭނެއެވެ. އެހެންނަމަވެސް ދިފާޢު އަކީ ކޮބައިކަން ދިރިތިބި ބަޔަކަށް ޔަޤީންނުންވެސް ސާފުވާނެއެވެ. ތިބާގެ ހިޔަނި ހުރި ގޮތާއި، ހުރީ ކުރިމަތީގަތޯ ނޫނީ ފަހަތުގަތޯ ނުވަތަ ސައިޑެއްގަތޯ ނިންމަން އިރަށް ދޫކޮށްނުލާށެވެ. ރައްކާތެރިވާން ދުނިޔޭގެ އެންމެންވެސް އަމަލުކުރަނީ އެއް ގައިޑްލައިން އެކެވެ. އެ ގައިޑްލައިނުގައި ހުރީ، މުޅިންވެސް ފަރުދީ ޒިންމާއެވެ.


MDP ge thauleemee siyaasathun hingeynee boa vathah jahaigen fahathah: Raees\nއެމްޑީޕީ ތައުލީމީ ސިޔާސަތުން ހިނގޭނީ ބޯވަތަށް ޖަހައިގެން ފަހަތަށް: ރައީސް\nރައީސް އަބްދުﷲ ޔާމީން ރައީސް އޮފީހުގައި. -- ފޮޓޯ | ރައީސް އޮފީސް\nއެމްޑީޕީގެ މެނިފެސްޓޯގައި ހިމެނޭ ތައުލީމީ ސިޔާސަތަށް ރައީސް އަބްދުﷲ ޔާމީން އަބްދުލްގައްޔޫމް މިރޭ ވަރަށް ބޮޑަށް ފާޑުވިދާޅުވެއްޖެ އެވެ.\n"އެންމެނަށް ހިޔާ ޔަގީން"ގެ ނަމުގައި މިރޭ ހުޅުމާލެ ފޭސް ދެއެއްގައި ބޭއްވި ޖަލްސާގައި ވާހަކަފުޅު ދައްކަވަމުން ރައީސް ވިދާޅުވީ އެމްޑީޕީގެ ތައުލީމީ ސިޔާސަތު މިއަދު ބައްލަވާލެއްވިއިރު ލިބުނީ ހައިރާން ކަމެއް ކަމަށެވެ. އެގޮތުން ކޮންމެ ރަށެއްގައި ވެސް ރަށު ފެންވަރުން މަދަރުސާތައް ހިންގާނެ ކަމަށް އޮތުމުން ރައީސް ފާޑިވިދާޅުވި އެވެ.\n"ކޯޗެކޭ މި ކިޔަނީ، ކޯޗެކޭ މި ކިޔަނީ، ބޭނުން ކޮށްފަ އޮންނަ އިބާރާތަކީ ވެސް ސްކޫލެއް ނޫން، މަދަރުސާ، މިއީ ދިވެހިވުމެއް ވެސް ނޫން، މިއީ ބޯވަތަށް ޖަހައިގެން ފަހަތަށް ހިނގުން،" ރައީސް ޔާމީން ވިދާޅ،ުވި އެވެ.\n"ކޮންމެ ރަށެއްގަ އެ ރަށެއްގެ ފެންވަރުން މަދުރަސާ ހިންގާނަމޭ، ކީއްކުރަން އެކަން ކުރަންވީ، ކޮންމެ ރަށެއްގަ ބޮޑު ފެންވަރުގަ މިހާރު ސްކޫލްތައް އެބަ ހިނގާ، އެތައް ރަށެއްގަ އޭލެވެލް އެބަ ކިޔަވާ، ޔުނިވާސިޓީ އެބަ ހުރި، ހާދަހާ ފަހަތެއްގައޭ މި އުޅެނީ، އަޅުގަނޑު ހަމަ ހިނި އަންނަނީ،"\nރައީސް ޔާމީން ވިދާޅުވީ ތަައުލީމީ ސިޔާސަތުން މި ސަރުކާރު ވަނީ ބޮޑެތި ކުރިއެރުންތަކެއް ހޯދާފަ ކަމަށެވެ. ޓީޗަރުންގެ ފެންވަރު ރަނގަޅުކޮށް ދަރިވަރުން ވެސް ކުރިއަރުވާފަ ކަމަށެވެ. އާދައިގެ ދަރިވަރުންތަކެއް އުފައްދަން ބޭނުން ނުވާ ކަމަށެވެ. އަދި ދަށް ފެންވަރުގެ ކުދިން ބޭރު ޔުނިވާސިޓީތަކަށް ފޮނުވުމަކީ ވެސް ކުރައްވާނެ ކަމެއް ނޫން ކަމަށާއި ބޭރަށް ފޮނުވާނީ ގައުމަށް ރީތި ނަން ހޯދައިދެވޭ ވަރުގެ ކުދިން ކަމަށް ރައީސް ޔާމީން ވިދާޅުވި އެވެ. ރާއްޖެ މިހާރު ވަނީ ބޭރު ޔުނިވާސިޓީތަކުގައި ވެސް ސްޓޭންޑާޑެއް ގާއިމްކޮށްފަ ކަމަށެވެ.\n"އެހެންވީމަ ކިހިނެއްތޯ އަޅުގަނޑުމެން ދެން ފަހަތަށް ދާނީ، މަދަރުސާއެއް ހަދައިދޭނަމޭ ބުނީމަ އަޅުގަނޑު ހަމަ ހިތަށް އަރަނީ ހާދަ ފަހަތުގައޭ މި އުޅެނީ،" ރައީސް ޔާމީން ވިދާޅުވި އެވެ.\nރަށްރަށުގައި ޔުނިވާސިޓީ އެޅުމަކީ ވެސް އެމްޑީޕީގެ ސިޔާސަތެއް ކަމަށާއި ނަަމަވެސް އެކަން ކުރަނީ ކީއްކުރަންތޯ ރައީސް އެއްސެވި އެވެ. ރައީސް ވިދާޅުވީ އެކިއެކި ރަށްރަށުގައި ޔުނިވާސިޓީ ކެމްޕަސްތައް އަޅަމުންދާ ކަމަށެވެ. އަދި އެތައް ރަށެއްގައި ކިޔަވައިދެމުން ވެސް ދާ ކަމަށެވެ. އެގޮތުން ހދ. ކުޅުދުއްފުށި ފާހަގަކުރެއްވި އެވެ. ކުޅުދުއްފުށީގައި ޔުނިވާސިޓީ ކެމްޕަސް ގާއިމް ކޮށްފައިވަނީ ރައީސް މައުމޫންގެ ވެރިކަމުގަ އެވެ.\n"އެހެންވީމަ އަޅުގަނޑުމެން ކުރާ ކަމެއް ރަނގަޅަށް ނަކަލުކޮށްލަން ބޭނުން ވިޔަސް އެކަން ވެސް ކުރަން ނޭނގެނީ ނޫންތޯ، މިވަރު ބަޔަކާއެކު ކިހިނެއްތޯ ބާރަށް ހިނގާނީ" ރައީސް ވިދާޅުވި އެވެ.\nރައީސް ޔާމީން ވިދާޅުވީ މި ސަރުކާރު އޮތް ހިސާބަށް ވެސް އިދިކޮޅުގެ ވިސްނުން ވެސް ނާންނަ ކަމަށެވެ. އެ ބޭފުޅުން އަދިވެސް އުޅެނީ ވޮށުފިލާގަ ކަަމަށާއި އެމަނިކުފާނު މިހާރު ވަނީ ޓެބްލެޓް ވެސް ބައްސަވާފަ ކަމަށް ވިދާޅުވި އެވެ.\nރައީސް ޔާމީން ވިދާޅުވީ، އެމްޑީޕީއާ ހިލާފަށް އެމަނިކުފާނު ދައްކަަވާނީ އުއްމީދީ ވާހަކަތައް ކަމަށެވެ. ރައީސް ޔާމީން ވިދާޅުވީ ޒުވާނުންނަށް ހޯދައިދޭނީ އެންމެ ރަނގަޅު ޓެކްނޮލޮޖީތައް ކަމަށެވެ. އައިސީޓީ ޕާކްތަކެއް އަޅައި އެތައް ޒުވާނުން ތަމްރީނު ކުރާނެ ކަމަށެވެ.\nރައީސް އަބްދުﷲ ޔާމީން އެމްޑީޕީ ރައީސް އިބްރާހިމް މުހައްމަދު ސޯލިހު + އިދިކޮޅު ފަރާތްތައް ރިޔާސީ އިންތިހާބު 2018


SunOnline: Addu ge mashroou thah 1.1 billion rufiya ah India ge kungfungnakah\nއައްޑޫގެ މަޝްރޫއުތައް 1.1 ބިލިއަން ރުފިޔާއަށް އިންޑިއާ ކުންފުންޏަކަށް\nޝަފްނާ ހުސައިން 21 Feb 2021, 17:14\nއައްޑޫ ސިޓީގައި ފެން ހިންދުމުގެ ނިޒާމު ގާއިމުކުރުމާއި މަގުހެދުމަށް އިންޑިއާގެ ކުންފުންޏަކާ ހަވާލުކުރުން -- ފޮޓޯ/ ޕްލޭނިން މިނިސްޓްރީ\nއައްޑޫ ސިޓީގައި ފެން ހިންދުމުގެ ނިޒާމު ގާއިމުކުރުމާއި މަގުހެދުމަށް އިންޑިއާގެ ކުންފުންޏަކާ މިއަދު ހަވާލުކޮށްފި އެވެ.\nއިންޑިއަން އެގްޒިމް ބޭންކްގެ 800 މިލިއަން ޑޮލަރުގެ ލައިން އޮފް ކްރެޑިޓް ފެސިލިޓީގެ ދަށުން ކުރިއަށްގެންދާ އެ މަޝްރޫއު ހަވާލުކޮށްފައި ވަނީ 1.1 ބިލިއަން ރުފިޔާގެ އަގަކަށް، އެފްކޯންސް އިންފްރާސްޓްރަކްޗާ ލިމިޓެޑް އާއެވެ.\nފޮރިން މިނިސްޓްރީގައި ބޭއްވި ރަސްމިއްޔާތުގައި، އެއްބަސްބުމުގައި ޕްލޭނިން މިނިސްޓްރީގެ ފަރާތުން ސޮއިކުރެއްވީ ޑިރެކްޓާ ޖެނެރަލް ފާތިމަތު ޝާނާ ފާރޫގު އެވެ. އެފްކޯންސްގެ ފަރާތުން ސޮއިކުރެއްވީ އެ ކުންފުނީގެ ޑިރެކްޓާ އޮފް އޮޕަރޭޝަންސް ރަވީ ޕްރަކާޝް އެވެ.\nއެ މަޝްރޫއު ހަވާލުކޮށްފައި ވަނީ 730 ދުވަހުގެ ތެރޭގައި މަސައްކަތް ނިންމާ ގޮތަށެވެ.\nމަޝްރޫއުގެ ދަށުން ކުރުމަށް ހަމަޖެހިފައިވާ މައިގަނޑު މަސައްކަތްތައް:\nއައްޑޫ ސިޓީގައި ފެން ބޮޑުވުމުގެ މައްސަލަ ހައްލުކުރުމަށް، އެ ސިޓީގެ ފޭދޫ ފިޔަވައި އެހެން ހުރިހާ ރަށެއްގައި ފެން ހިންދާ ނިޒާމް ގާއިމުކުރާނެ އެވެ. އެ ނިޒާމުގެ ޖުމްލަ ދިގުމިނަކީ ގާތްގަނޑަކަށް 103 ކިލޯމީޓަރެވެ.\nހަމައެއާއެކު މީހުން ދިރިއުޅޭ ހުރިހާ އަވަށެއް ހިމެނޭގޮތުން ޖުމްލަ 40 ކިލޯމީޓަރުގެ މަގުގައި ތާރު އެޅުމަށޤ ވަނީ ހަމަޖެހިފަ އެވެ. ތާރުއެޅުމަށް ކަނޑައަޅާފައިވާ މަގުތަކުގެ އިތުރުން ގާތްގަނޑަކަށް 60 ކިލޯމީޓަރުގެ މަގުގައި ސިމެންތި ސްޓެބިލައިޒްޑް ބޭސް ލޭޔާ އަޅާނެ އެވެ. އެ ފަށައިލައިގެ މަގުސަދަކީ ފެން ހިނަދާ ނިޒާމުގެ ތެރެއަށް ވެލި އެޅި ދިމާވެދާނެ މައްސަލަތަކުން ރައްކާތެރިވުމެވެ.\nމީގެ އިތުރުން މިހާރު ތާރު އަޅާފައިވާ މަގުތަކުގެ ތެރެއިން 3.4 ކިލޯމީޓަރުގެ މަގުގެ ރީސާފޭސިން މަސައްކަތް ވެސް ކުރާނެ އެވެ.\nޕްލޭނިން މިނިސްޓްރީން ބުނީ ތަރައްގީކުރާ މަގުތަކުގައި މަގުބައްތި، ސީސީޓީވީ ކެމެރާ އަދި އެހެނިހެން ޓްރެފިކް ރައްކާތެރިކަމުގެ ފިޔަވަޅުތައް ގާއިމުކުރާނެ ކަމަށެވެ.\nއައްޑޫ ސިޓީގެ ހަންކެޑެ ހިމެނޭ ސަރަހައްދުގައި މިހާރު ބޭނުންކުރަމުންދާ ލިންކް ރޯޑުގެ ހުޅަނގުން ހަންކެޑެއަށްނާރާ ގޮތަށް ހިތަދޫ ގައުކެޑި އާއި މަރަދޫއާ ގުޅާލުމަށްޓަކައި 1.463 ކިލޯމީޓަރުގެ އާ ހަތަރު ލޭންގެ ޑީޓުއާ ލިންކް ރޯޑެއް ވެސް މި މަޝްރޫއުގެ ތެރޭގައި ހިމެނެ އެވެ.


Male' hiyfaseyha kureveynee laa marukazee nizaamakun: Ibu\nމާލެ ހިތްފަސޭހަ ކުރެވޭނީ ލާމަރުކަޒީ ނިޒާމަކުން: އިބޫ\n"ޖަޒީރާ ހޮޅުއަށި" ފެށުމުގެ ގޮތުން އިބޫ ވާހަކަ ދައްކަވަނީ - މުހައްމަދު އަފްރާހު | އަވަސް\nޖަޒީރާ ރާއްޖެއެއް ބިނާކުރެވޭނީ މާލެ ހިތްފަސޭހަ ތަނަކަށް ހަދައިގެން ކަމަށާއި އެކަން ކުރެވެން އޮތީ ހަރުދަނާ ގޮތެއްގައި ލާމަރުކަޒީ ނިޒާމެއް ތަންފީޒުކޮށްގެން ކަމަށް އިންތިހާބީ ރައީސް، އިބްރާހިމް މުހައްމަދު ސޯލިހް (އިބޫ) ވިދާޅުވެއްޖެ އެވެ.\nއިބޫގެ އިސްނެންގެވުމަކަށް ރާއްޖޭގައި ހުރި ތަފާތު މައްސަލަތަކާ ބެހޭ ގޮތުން ރައްޔިތުންގެ ހިޔާލު ހޯދުމަށް މިރޭ ފެށި "ޖަޒީރާ ހޮޅުއަށި" މަޝްވަރާ ބައްދަލުވުން ސިލްސިލާ ފެއްޓެވުމަށް ވާހަކަފުޅު ދައްކަވަމުން އިންތިހާބީ ރައީސް ވިދާޅުވީ، ދިވެހިންގެ ހިޔާލާ އެއްގޮތަށް ކަންކަން ކުރެވޭނީ ބާރުތައް ވަކިކުރެވިގެން މިހާރަށްވުރެ ރަނގަޅަށް ރާއްޖޭގެ އެކި ހިސާބުތަކުގައި ތަރައްގީގެ މަޝްރޫއުތައް ހިންގިގެން ކަމަށެވެ. އެކަމަށްޓަކައި ލާމަރުކަޒީ ނިޒާމެއް ފުރިހަމައަށް ގާއިމްކޮށް ތަންފީޒުކުރަންޖެހޭ ކަމަށް ވިދާޅުވި އެވެ. އިބޫ ވިދާޅުވީ އެމަނިކުފާނުގެ ސަރުކާރުގައި ކައުންސިލްތަކަށް ރައްޔިތުންނާ ގުޅުންހުރި ކަންކަން ކުރުމުގެ ބާރުވެރިކަން ދޭނެ ކަމަށެވެ. ލާމަރުކަޒީ ނިޒާމު ފައްކާކުރާނެ ކަމަށެވެ.\n"ރައްޔިތުންނަށް ދޭންޖެހޭ ހިދުމަތްތައް ރައްޔިތުން ބޭނުންވާ ގޮތަށް ދިނުމަށް ރައްޔިތުންގެ އަޑު އަހަންޖެހޭ. މި ސަރުކާރުގެ މަސައްކަތްތައް ބިނާވެގެންދާނީ ރައްޔިތުންގެ މަޝްވަރާއާއި ރައްޔިތުންގެ އަޑުއެހުމާ އެކީގައި،" އިބޫ ވިދާޅުވި އެވެ.\nއިބޫ ވަނީ މިރޭ ފެށި ޖަޒީރާ ހޮޅުއަށި ޕްރޮގްރާމް ރާއްޖޭގެ އެކި ހިސާބުތަކުގައި ބާއްވާނެ ކަމުގެ ޔަގީންކަން ދެއްވާފަ އެވެ. އަދި އެ މަޝްވަރާ ބައްދަލުވުންތަކުގައި އެރަށެއްގެ ރައްޔިތުން އެންމެ ބޭނުންވާ ކަންތައްތަކާއި ހިޔާލުތައް އަޑުއައްސަވާނެ ކަމުގެ ޔަގީންކަންވެސް ދެއްވާފަ އެވެ.\n"ރައްޔިތުން ބޭނުންވެފައިވާ ކަންތައްތައް ކުރުމަށްޓަކައި ރައްޔިތުންގެ އަޑުއެހުމަށް ރަށްތަކަށް ދާނަން،" އިބޫ ވިދާޅުވި އެވެ.\nއިބޫގެ އިސްނެންގެވުމާއެކު މިރޭ ފެށި ޖަޒީރާ ހޮޅުއަށީގެ މިރޭގެ ބައި ހާއްސަކޮށްފައިވަނީ މާލޭގެ މަގުމައްޗަށެވެ. މިރޭގެ ޕްރޮގްރާމުގައި ގިނަ އަދަދެއްގެ ރައްޔިތުން ވަނީ މާލޭގެ މަގުތަކަށް ދިމާވެފައިވާ މައްސަލަތަކާއި އެކަންކަން ރަނގަޅު ކުރަން ރައްޔިތުން އެންމެ ބޭނުންވާ ކަންތައްތަކުގެ ހިޔާލުތަކެއް ވެސް ހުށަހަޅާފަ އެވެ.\nއިބްރާހިމް މުހައްމަދު ސޯލިހު އިދިކޮޅު ފަރާތްތައް\nޖުމްހޫރިއްޔާ ވަރުގަދަކުރުމަށް ކުރަންޖެހޭ މަސައްކަތް ގިނަގުނަ: މައުމޫން


BREAKING: Shaheeb Isthiufaa Dhevvaifi - Vaguthu\nބްރޯޑްކާސްޓް ކޮމިޝަންގެ ރައީސް މުހައްމަދު ޝަހީބު އިސްތިއުފާ ދެއްވައިފިއެވެ.\nބްރޯޑްކޮމްގެ މެންބަރު ކަމުން އެ ކޮމިޝަންގެ ރައީސް މުހައްމަދު ޝަހީބު އިސްތިއުފާ ދެއްވިއިރު، އޭނާ އެ މަގާމުން ވަކި ކުރުމުގެ މަސައްކަތް މަޖިލީހުގެ މިއަދުގެ ޖަލްސާގައި ކުރިޔަށް ގެންދަން އޮތީ ނިންމާފައެެވެ.\nއޭނާގެ އިތުރުން، އެ ކޮމިޝަންގެ ނައިބު ރައީސް ފާތިމަތު ޒޭނާ ވަކި ކުރުމުގެ މަސައްކަތް މިއަދު މަޖިލީހުގައި ކުރިއަށްދާނެއެވެ.\nމީގެ ކުރިން އެ ކޮމިޝަންގެ މެންބަރު ކަމުގައި ހުންނެވި އިސްމާއީލް ސޮފްވާން އާއި ހަސަން ނަބާހް ވަނީ ކޮމިޝަނުން އިސްތިއުފާ ދެއްވާފައެވެ. އެ ދެ މީހުންވެސް ކޮމިޝަނުން އިސްތިއުފާ ދެއްވާފައި ވަނީ، އެ މީހުންގެ މައްސަލަތައް ވެސް މިނިވަން މުއައްސަސާތަކުގެ ކޮމިޓީން ބަލަން ފެށުމުންނެވެ.\nރިސޯޓްތަކުން ލައިސަންސްނެތި ރީބްރޯޑްކާސްޓް ކުރާ މައްސަލަ ބޮޑުވެފައި\nބްރޯޑްކޮމްގެ ރައީސްގެ މައްސަލަ މަޖިލީހުގެ ކޮމެޓީން ބަލާނެ\nއަނެއްކާވެސް ބްރޯޑްކޮމްގައި ހުސްވެފައިވާ މެންބަރުކަމަށް ކުރިމަތިލުމަށް ހުޅުވައިލައިފި\nއޮކްޓޯބަރ 9, 2019 17:50\nއެހާވަރަށް ރާޓީވީއަށް ހޭހަންކޮށް ދިނީމަވެސް ބޮލުގަ ބަޑި ޖެއްސީ ީ ީ ީ؟؟ އަޅެ ހަމްދަރުދީވަން.\nއޮކްޓޯބަރ 9, 2019 22:57\nތަނެއްގައި، އެތަނެއްގެ ކަންކަމުގެ ތަޖްރިބާ ލިބިފައިވާ މީހަކު ހުރިއްޔާ އެއްގޮތަކުން ނުވިއްޔާ އަނެއްގޮތަކުން ވެސް ބޭރުކުރާތި. އޭރުން ގަންޖާމެން ކުޅެން ތިއުޅޭ ކުޅިގަނޑު ފުރިހަމައަށް ކުޅެލެވޭނީ. ކަލޯމެން ރައްޔިތުންނަށް ތިޔަދޭ އަނިޔާގެ ރަހަ މާތްﷲ ދާދި އަވަހަށް ކަލޭމެންނަށް ދައްކަވާނެ. ދައުލަތުގެ ހުރިހާ ބާރެއްގަ ބަގުޑި ބައްދައިގެން އަބަދު ތިބެވޭނެކަމަށް ހީނުކުރާތި. ތިޔަ ނުބައިވެގެން ބައިގަނޑުގެ ވަކިތައް މުލުން ލުހެވިގެން ދާނީ މާތްﷲ ގެ ވާގިފުޅާއެކު ދުވަހަކުވެސް ދެން އެބާރުތައް އަނބުރާ ނުލިބޭނޭފަދަ ގޮތަކަށް. އިންސާނާ އާއި އަމާނާތްތައް ހަވާލުކުރައްވަނީ އިމްތިޙާންވެސް ކުރެއްވުމަށް. އެކަން ހަނދާން ނައްތާލާ ހަވާނަފްސުގެ އެދުމަށް ކަންކުރާ މީހުނަށް ލިބޭނޭ ޖަޒާއަށް ފުރިހަމައަށް ތައްޔާރުވެގެން ތިބޭތި.


BREAKING | France In Ithuru 1355 Maru, Miee Record Eh - Vaguthu\nކޮވިޑް-19: ފްރާންސުން އިތުރު 1355 މަރު، މިއީ ރެކޯޑެއް\nދުނިޔޭގައި ހަލުވިކަމާއެކު ފެތުރެމުންދާ ނުރައްކާތެރި ކޮރޯނާވައިރަސް (ކޮވިޑް-19) ޖެހިގެން ފްރާންސުން ރެކޯޑް އަދަދަކަށް މީހުން މަރުވެއްޖެ އެވެ.\nއެޤައުމުން ކޮވިޑް-19 ޖެހިގެން އިއްޔެ އެކަނިވެސް މަރުވި މީހުންގެ އަދަދު ވަނީ 1355 އަށް ރެކޯޑުކޮށްފައި ވާއިރު، އެޤައުމު ވެފައިވަނީ މިހާތަނަށް އެއް ދުވަސްތެރޭގައި އެންމެ ގިނަ އަދަދަކަށްމި ބަލީގައި ގައި މީހުން މަރުވިކަމަށް ރެކޯޑްކޮށްފައިވާ ޤައުމަށެވެ.\nކޮވިޑް-19 ޖެހިގެން އާދަޔާއި ޚިލާފަށް ގިނަ އަދަދަކަށް ފްރާންސުން މީހުން މަރުވެފައިވާއިރު މިކަން އެޤައުމުގެ ޕަބްލިކް ހެލްތް އޮތޯރިޓީންވެސް ވަނީ ބައިނަލްއަޤުވާމީ ނޫސްތަކަށް ކަށަވަރުކޮށްދީފައެވެ. އެ އޮތޯރިޓީގެ ވެރިޔާ، ޖެރޯމީ ސެލޮމޮން ބުނެފައިވާ ގޮތުގައި ފާއިތުވެދިޔަ 24 ގަޑިއިރު ތެރޭ އެޤައުމުން މަރުވި މީހުންގެ އަދަދު ވަނީ 12 އިންސައްތަ އިތުރުވެފައެވެ.\nއެޤައުމުން ކޮވިޑް-19 ޖެހިގެން މަރުވި މީހުންގެ އަދަދު ވޭތުވެދިޔަ 24 ގަޑިއިރު ތެރޭގައި މިހައި ބޮޑަށް އިތުރުވެފައި މިވަނީ، އެޤައުމުގެ އުމުރުން ދުވަސްވީ މީހުން ބަލަހައްޓާ މަރުކަޒުތަކުން މަރުވި މީހުން ބައްޔަށް ޓެސްޓު ކުރުމަށްފަހު އެޤައުމުން މި ބަލީގައި މަރުވި މީހުންގެ އަދަދަށް އިތުރު ކުރުމުންނެވެ. އިދާރާތަކުން ބުނާގޮތުން އެފަދަ މަރުކަޒުތަކުން 884 މީހަކު މި ބަލީގައި ވަނީ މަރުވެފައެވެ.\nމިދިޔަ 24 ގަޑިއިރު ތެރޭ ކޮވިޑް-19 ޖެހިގެން ފަރުވާދެމުން ދަނިކޮށް ފްރާންސުން ގިނަ އަދަދެއްގެ ބަޔަކު މަރުވުމާއެކު، މިހާރު އެ ޤައުމުން މި ބަލީގައި މަރުވި މީހުންގެ ޖުމްލަ ވަނީ 5387 އަށް އަރާފައެވެ. މިހާރު އެޤައުމު ވެފައި ވަނީ ދުނިޔެއިން ކޮވިޑް-19 ޖެހިގެން ހަތަރުވަނައަށް އެންމެ ގިނަ ބަޔަކު މަރުވި ޤައުމަށެވެ.\nކޮވިޑް-19 އާއި ގުޅޭ މަޢުލޫމާތުތައް ހާމަކުރާ ބައިނަލްއަޤުވާމީ އިދާރާތަކުން އާންމުކޮށްފައިވާ މަޢުލޫމާތުތަކަށް ބަލާއިރު، މިދިޔަ 24 ގަޑިއިރު ތެރޭގައި އެކަނިވެސް ފްރާންސުން އިތުރު 2116 މީހަކު މި ވައިރަސް އަށް ފައްސި (ޕޮޒިޓިވް) ވެފައިވާކަން ވަނީ އެނގިފައެވެ. އެޤައުމުން މިހާތަނަށް ޖުމްލަ 59105 މީހަކަށް ވަނީ މި ވައިރަސް ޖެހިފައެވެ.\nފްރާންސްގެ އިދާރާތަކުން ބުނާގޮތުގައި ކޮވިޑް-19 ޖެހިގެން އެޤައުމުގައި ސީރިއަސް ހާލުގައި ފަރުވާދެމުންދާ މީހުންގެ އަދަދުވެސް މިދިޔަ 24 ގަޑިއިރު ތެރޭގައި 382 އަށް އަރާފައިވާ ކަމަށެވެ. މީގެ ތެރެއިން ގިނަ މީހުން ތިބީ ލައިފް ސަޕޯޓުގެ އެހީގައި ކަމަށްވެސް އިދާރާތަކުން ބުނެފައި ވެއެވެ.\nފްރާންސުން ކޮވިޑް-19 ޖެހުނު މީހުންގެ ތެރެއިން މިހާތަނަށް ބަލިން ރަނގަޅުވެފައި ވަނީ 12428 މީހުންނެވެ. އަދި ސީރިއަސް ހާލުގައި ޖުމްލަ 6399 މީހަކަށް ފަރުވާދެމުން ދެއެވެ.\nދުނިޔެއިން ހަވަނައަށް އެންމެ ގިނަ ބަޔަކު ކޮވިޑް-19 އަށް ފައްސިވި ޤައުމެއްގެ ގޮތުގައި ފްރާންސް އޮތްއިރު، މިހާތަނަށް މި ވައިރަސް ފެނިފައިވާ 204 ޤައުމުގެ ތެރެއިން އެންމެ ގިނަ ބަޔަކަށް ވައިރަސް ޖެހިފައި ވަނީ އެމެރިކާ އިންނެވެ. އެޤައުމުން އެކަނިވެސް މިހާތަނަށް ޖުމްލަ 240395 މީހަކަށް ކޮވިޑް-19 ޖެހިފައި ވެއެވެ. އޭގެތެރެއިން 5808 މީހަކު ވަނީ މަރުވެފައެވެ.\nއޭޕްރީލް 3, 2020 02:39\nއެއީ ހަމަ އެކަނި މިއަދު މަރުވި މީހުންނެއް ނޫން. މިއަދުގެ އަދަދަށް، އެއްކޮށްފައި އެއިތީ ވޭތުވެ ދިޔަ ދުވަސްތަކުގައި ނަރސިންގ ހޯމް ތަކުގަ މަރުުވި 884 މީހުން.